Balendin Lasuen Solozabal. Kultur eragilea: Errepublika garaiko sei urteetan izan ezik, ez dugu benetako demokraziarik bizi izan - Euskonews\n486 Zenbakia 2009-05-15 / 2009-05-22\nBalendin Lasuen Solozabal. Kultur eragilea: Errepublika garaiko sei urteetan izan ezik, ez dugu benetako demokraziarik bizi izan\nElkarrizketa honetan Balendin Lasuen kultur eragile bezala aurkeztu dugu, baina esan genezake politikari, idazle, ikerlari, musikari, enpresari... dela. “Denetarik apur bat” berak esaten duen moduan. 84 urte ditu eta buruko “ordenagailuak” funtzionatzen duen artean ez dio idazteari utzi nahi. Gaur egun bera jaioterria den Zadibar herriari buruzko informazio bilketan dabil.\nBizkaiko kultura eragilerik sendoetakoena zaitugu. Zeintzuk izan ziren zure hastapenak?\nBigarren Errepublikaren garaian hasi nintzen konturatzen kultura ekintzen garrantziaz. 1932an zortzi urte nituela, Batzokira joaten hasi nintzen eta ikusten nituen gizonak, mutilak eta neskak dantzariak gertatzen, antzerkirako paperak ikasten, abestiak entseatzen, txangoak gertatzen, Santa Ageda egunerako koplak ikasten eta horrelako martxan. Gauza horiek, nire barnera sartu ziren berehala, betiko.\nUste dut zure sendiaren dendak ere zerikusia izan duela zure prestakuntza intelektualean, ezta?\nBai, zalantzarik gabe. Gurasoen harremanak bezeroekin, saltzaile ibiltariekin... eragina izan zuen nigan. Baita ere, egunkariak saltzen genituen eta irakurtzen hasi nintzen, (gerra zibilaren garaia zen) han eta hemengo batailak zelan zihoazen jarraituz, zeinek irabaziko ote zuen ardurarekin, guk ala besteek. Gure aita zena ere, irakurle porrokatua zen. Uste dut, horrela sortu zirela nire zaletasunak.\nIdazle, ikertzaile, politikari, musikari, enpresari...? zer da Balendin Lasuen?\nHainbatean, bost horretatik, denetatik apur bana.\nEta Zaldibarko seme?\nBai, Zaldibarren jaioa eta bertan bizi izaten jarraitzen duena.\n84 urteko gizon-zalduna zaitugu. Zer ez duzu ikusi euskal kulturan zure bizitza luze eta oparoan?\nGauza asko ikusi ditut bai, leku asko eta kultura ekintza asko Euskal Herrian zehar. Musika aldetik; kontzertu sinfonikoak, koruen kontzertuak, operak, pastoralak, kantaldiak, balletak, kantak, antzerkiak. Ikerketaren aldetik; zazpi lurraldeetako “bide gurutzeak” bilatzen, baita ere garaiak. Txangoak; monastegietara, dorretxe eta jauregiak ikusteko. Mendizale bezala; mendi gailurrak, baselizak, karobiak, oihanak, eta abar. Guztiak atsegin zaizkit.\nGerediaga elkarteko lehendakaria zinen Durangoko Euskal Liburu eta Disko Azoka sortu zenean. Hasierako une haiek... politak ezta?\nBai, benetan politak. Baina azoka hori egin zenean, lehendakariorde nintzen. Azoka hori, elkartea sortu zen urte berean egin zen, hau da, 1965ean eta nire lehendakari kargu hartzea, 1966ko urtearen amaieran izan zelakotan nago. Kontxita Astola andreak utzi zuenean. Esaten dizudan moduan, oso politak izan ziran une haiek; ilusioz beterik, batere esperientzia barik, baina lanerako gogo handiarekin. Argitaletxeetako arduradunei bisitak, liburu dendako ugazabei telefono deiak, elkar biltzeko egunak izendatu, eta abar eta abar.\nGaritaonandiatar Bitorri omenaldia 1976ko maiatzaren 6an. (Lasuen ezkerretik hasita bigarrena da).\nArgazkia: P. Egia.\nEta nola ikusten duzu orain azoka? Ez ote da bihurtu euskaldunon meka... bekatari ugari... zeruko barkamenaren bila!\nSinestezinezko aldakuntza izan da. Egia da, urrats-urratsezko lana izan dela urtetik urtera Gerediaga Elkarteak egin duena. Ikustekoa da. Elizpetik ortuarien azokara pasa zen; ortuarien azokatik, alboko kaleak hartu eta estaliz; eta hurrengo urratsa, Landako eraikuntzara: leku handia, argia, ederra, ondo antolatua. Baina, MEKA hori hobetzen jarraitu beharra dago, adi egon ere bai, gauzarik txikiena ere hurbiletik jarraituz. Nire ustetan behintzat.\nIzan zinen zure herriko lehen alkate demokratikoa... hasieran, 1976an, hauteskunderik gabe. Nola izan zen hura?\nZaldibarko udalbatzan bi joera zeuden, baina ez polítika joera, joera pertsonalak baizik. Bost zinegotzi ziren osoko bilkurara joaten ez zirenak. Alkateak erabaki zuen Gobernadore Zibilarengana joatea eta zer gertatzen zen azaldu: hiru osoko bilkurarako deialdiak pasatu, eta bost zinegotzi ez zirela agertzen bilerara, eta horrela aurrekontuak ezin onartu. Gobernadoreak eskatu zizkion deien agiri guztiak, eta jaso zituenean, bostak kendu zituen. Horiek, errekurtsoa sartu zuten, eta hor zebiltzan itzuliko ote ziren, edo ez.\nBitartean aurrekonturik ez, udalbatzarrik ere ez zegoelako. Horretan, Franco hil eta lasterrera dekreturen bat, gomendio bat egiten ei zuen: hamar urte edo zeramaten alkateei, postua uzteko eskatzen ziena, beste nor edo nori aukera emateko.\nPedro Garitaonandia alkateordea eta Jorge Artamendi zinegotziak egin zidaten gonbita. Haiek zera ikusi zuten, itxuraz, nigan: industria gizona, koralaren zuzendaria, munduan ibilitakoa, zenbait elkartetako kidea, Gerediagako presidentea, etab. Horrela gonbita jaso eta pentsatu nuen: “Herria horrela ez dago ondo, ez aurrekontu eta ez ezer. Egin ditzadan bi edo hiru urte...” Eta baietza eman nien. Alkatetzarako aurkeztu nintzen. Sasoi hartan udalbatzarrak erabakitzen zuen zinegotzien botoekin, beste inork ez zuen parte hartzen botazioan. Bi pertsona aurkeztu ginen. Saltseroetako bat alkateorde zen Estanis Garitaonandia eta biok. Nagusitu nintzen eta alkate izendatu ninduten. Gero “maniobra” batzuk egin behar izan nituen.\nBizkaiko Gobernadoreak kargugabetu zituen zinegotziak errekurtsoa sartu zuten, esanez ez zituztela hiru batzar huts egin. Berez deialdi bat bitan egin zutela eta, legearen arabera, bitara ez zirela agertu. Nik arriskua ikusten nuen: “Hauek berriz itzultzen badira, akabo. Saltsa dago atzera ere”. Eta Madrilera joan nintzen, Gobernazioko Ministeritzara, hitz egitera. Ministroarekin eskatu nuen hitzordua, baina zuzendari nagusiak hartu ninduen. Zertara nindoan esan nion, kargugabetutako haiek itzultzeko aukerarik ba ote zen jakiteko. Zuzendari hark ezetz edo: “Aukera txiki bat, besterik ez”. Esan zidan. “Hara, alkatetza hartu dut horiek atzera ez itzultzeko baldintzapean. Bestela, oraintxe emango dizut dimisioa”. Hori ez zuten nahi. Deitu zion ondoko bulegoan ari zen abokatu bati, baita beste zuzendari bati kontsulta... Han zebilen mugimendua! “Baldintza horixe, eta kitto. Nahi baduzue, bai, bestela dimititu egingo dut”. Beraiek ere ez zuten asmatzen zer formula erabili errekurtsoak aurrera egiteko modurik ez edukitzeko. Neuk proposatu nien soluzioa: “Nahi izanez gero, erraza duzue: isiltasun administratiboa. Sar ezazue errekurtsoa kutxatila batean, giltza eman eta galtzen utzi, inork ez jakiteko moduan...”. Horrelaxe izan nintzen alkate hiru urtetan. Kargugabetutako bost haien ordez, beste hainbat neure adiskide eta konfiantzazkoak izendatzeko ahalmena neukan, legez.\nArgazkia: Andrés Espinoza.\nHandik urte pila batera, errekurtsoak irabazi egin zuten... Ordurako, erabakiak ez zuen batere indarrik.\nParte hartu zenuen Bergarako alkateen taldean 1976-1979 bitartean. Nola gogoratzen dituzu une haiek?\nGogoan dut egun batean Arrasateko Altuna alkateak deitu zidala zaborren zerbitzuari buruz berba egiteko, eta uste dut hortik etorri zela gure harremana. Handik lasterrera jaso nuen dei bat Bergarako udaletxera joateko bilera batera. Ez dakit nork deitu zidan, Elkoro ala Altunak. Horrela hasi nintzen gero bilera guztietara joaten. Hor eman zidaten aditzera, zer plan zegoen eta ondo iritzi nion.\nKanpora begira, ekintza oso garrantzitsua egin zen 1976ko uztailaren 21ean. Euskal Herriari Foruak kendu zizkioteneko mendeurrenean. Egun horretako ekintzak hunkigarriak izan ziren: Kontzentrazioa, gero meza nagusia Bergarako orfeoiak abestuta, jarraian manifestazioa aurrean ikurrina eta pankarta herri guztien izenekin. Egun gogoangarri horren inguruan osotu zen Bergarako Alkateen Taldea.\nEgun horretatik aurrera hainbat ekintza egin ziren, euren artean Bilbon egin genuen manifestazioa, hauteskunde munizipalak egitea eskatzen genuen. Horretarako, Gobernadore Zibilaren baimena behar zen, eta eskaria gertatu genuen eta Gobernadorearengana joan ginen: Elkoro, Altuna eta hirurok. Nik ezagutzen nuen bizpahiru aldiz egonda nengoelako.\nOndo hartu gintuen eta eskaria eman genion. Irakurri eta, pentsatzen egon ondoren, hainbat gomendio ematen hasi zen. Honetaz eta hartaz ari ginen eta momentu batean esan nion: “Horrelako neurriak hartzea erabakitzen baduzue, gu pase foralaz baliatuko gara”. “Pase forala... horrelakorik ezin duzue egin”, erantzun zigun gobernadoreak.\nAgindu zigun baimena emango zigula. Lortu ziren ikurriña legeztatzea, baita ere hauteskunde munizipalak. Esperientzia interesgarria izan zen, benetan.\nKulturako Eusko Jaurlaritzaren ordezkaria izan zinen urte luzez...\nBai horrela izan zen. Hiru legealdi egin nituen, hau da, hamabi urte. Orduantxe jubilatu nintzen, baina erretiratu ez naiz egin oraindik. Nere buruko “ordenagailuak” funtzionatzen duen artean, idazten jarraitu gura dut.\nBaina begira hori nola izan zen: garai hartan, Bizkaiko Batzar Nagusietako ahaldun nintzen eta Zaldibarko alkatetza utzi berria. Nire asmoa zen, Batzar Nagusietan jarraitu Legealdia amaitu artean eta etxeko lantegian jarraitzea.\nLehenengo abesbatza mistoa.\nEgun baten lantegian nengoela Eusko Jaurlaritzaren Kultur Sailetik deia bat jaso nuen esanez: “Josemari Velez de Mendizabal naiz, Sailburuordea, Balendin Lasuen zera?”. “Bai, esan”, erantzun nion. “Balendin, zelan alkatetza utzita?, esan zidan. “Apur bat lasaitxoago” nire erantzuna. Orduan berak, “gonbita daukat zuretzat. Ea nire eskaintza onartzen duzun... Bizkaiko Kultur ordezkaria izatea”. Nire erantzuna: “Ez dago ni baino pertsona egokiagorik kargu honetarako?”, ez nuen itxaroten horrelako eskaintzarik. “Noizko behar duzu erantzuna?”, galdetu nion. “Gaur hobe bihar baino ”, erantzun zidan. “Etxean esan behar dut. Ustekabean harrapatu nauzu”.\nHurrengo egunean, erantzun nion baiezkoa emateko. Handik egun batzuetara, Ordezkaritzaren bulegoan, Sailburuordeak nire aurkezpena egin zuen funtzionario, langile eta kazetarien aurrean ongi teoria emanaz; gero, nire erantzuna eskerrik beroenak emateko. Eta horrela hasi nintzen lan berri horretan, pozik.\nOso gustura lan egin nuen, eta baita ikasi ere. Pertsona asko ezagutzeko aukera izan nuen eta baita lagun eta adiskide asko egin ere bai.\nGaldera bat, kuriositatez: euskaldunok, lurraldearen arabera, berdinak al gara?\nBerdinak ez, antzerakoak esango nuke. Nire ustez, dagoen aldea izan liteke, Iparraldean frantses eragin edo influentziak eta Hegoaldean Espainiarenak eragiten duena izango dela. Nik hori gehien nabaritzen dut Arabako lurraldean.\nBizitza politikoa aldrebestu, bihurritu, egin da azken urteotan... ala beti izan da horrela?\nNik uste, demokraziarik egon ez den Nazioetan, horrela gertatzen dela, eta hemen estatu honetan, errepublika garaiko sei urteetan izan ezik, ez dugu benetako demokraziarik bizi izan (orduan ere ba ziran problemak).\nAzken urteotan bihurritu egin da eta batez ere, hilabete honetako egunotan. Garbi ikusten dugu demokrazia ez dela finkatu. Nahiko kili-kolozko demokrazia daukagula.\nZailagoa al da Zaldibarko historiaz idaztea, Euskal Herrikoaz baino?\nEuskal Herrikoaz oso gutxi idatzi dut, baina Bizkaikoa eta Zaldibarkoa, nahiko erraz idazten ditut. Nire egitasmoa herrikoa idaztea zen eta datorren urtean amaitzeko asmoa daukat. Hori lortzen badut, zorioneko izango naiz.\nGaztaroko zure ametsak kulturan, politikan, enpresa munduan... bete dira.?\nBai, bete ziren eta orain kultura munduan bakarrik lan egiten dut. Kultura mundu hori, bi zatitan banatuta daukat: herriko historia batetik, eta sendi-familien genealogia ikerketak bestetik. Bi lan mota horrekin, gustura lan egiten dut.\nNola ikusten duzu euskal kulturaren egoera?\nAspaldian ez dut hurbiletik jarraitu, baina honela azaletik begiratuta, esango nuke nahiko ondo. Gehienbat, erakusketei eta orkestren eta koruen kontzertuei begiratzen diet apur bat.\nBadakit, orfeoi eta koralak jende bila dabiltzala, gehienak, tenoreen faltan, baita ere baxuen faltan etab. Baita ere, beste talde batzuk daudela modan.\nBeste asko, gimnasiora doaz, besteak igeri egitera, eta ez zaie denborarik geratzen liburutegira joateko...\nGogoraraziko dizkizut izen batzuk: Martin Ugalde, Balendin Lasuen, Imanol Olaizola, Mario Otxoa, Ana de Begoña, Aingeru Zabala... hura bai taldea, ezta?\nHura bai taldea. Haiek bai denborak. Ondo gogoan daukat.\nPolitikan ilusioa galdu dela uste duzu? Ez da zeru urdinetik grisera pasatu?\nBai, horrela dela uste dut. Batzuetan gehiago esango nuke. Grisa bai, baina gris iluna. Tamalgarria da benetan. Zer egin?\nEuskal eta Bizkaiko kulturan zeintzuk izan dira gehien miretsi dituzun pertsonak?\nBatzuek jarriko ditut: Joxemiel Barandiaran, Manuel Lekuona, Aita Villasante, Pierre Larzabal, Antoine D’Abbadie, Jean Harichelar, Santi Onaindia, Augustin Zubikarai, Goyo Monreal, Jesus Altuna, Juan Ramon Urkijo, Martin Ugalde, Aingeru Zabala, Pedro Miguel Etxenike, Adrian Zelaia, Juan San Martin, Eduardo Chillida, Nestor Basterretxea, Vicente Larrea, Ander Manterola, Imanol Olaizola, Karmelo Etxenagusia, Leopoldo Zugaza.\nBerba egin dezagun Euskal Herriaz. Bihotzean daramazun horrek zer sentiarazten dizu gaur egun?\nO, Euskal Herri bihotzekoa!, Pena, min hartzen dut gaurko egoera ikusita. Pentsatzen genuen aurrerantz gindoazela geure eskubideak lortzeko ustetan, eta begira nolatan gauden oraintxe bertan... Balendin Lasuen Solozabal (Zaldibar, 1924) Zaldibarren (Bizkaian) jaio zen 1924ko ekainaren 1ean. Herriko alkatea, Eusko Jaurlaritzaren Bizkaiko kultura-ordezkaria eta, 1983ko maiatzaren 8ko hauteskundeetan aukeratuta, Batzar Nagusietan ahalduna izan da. 1945ean Zaldibarko Abesbatza Elkartea sortu zuen, eta zuzendari izan zuen. Euskalerriaren Adiskideen Elkarteko kide eta Bizkaiko Kultura Batzordeko kide ere izan da, baita Durangaldeko Adiskideen Gerediaga Elkarteko lehendakari ere. Gai historikoei eta etnografikoei buruzko lan anitz egin ditu, eta honako hauen egilea da: Guerediaga y la Merindad de Durango, «Colección Temas Vizcainos», 110. zk., Garbiñe, Crónicas de las fiestas euskaras, Orfeones y corales de Bizkaia, Puentes antiguos de Bizkaia eta Museos de Bizkaia. Gaur egun bere herriko, Zaldibarko, historia jasotzen dihardu, eta familien genealogiak ikertzen.\nABBADIE, Antoine Thompson de ALTUNA ECHAVE, Jesús Barandiaran Ayerbe, José Miguel de BASTERRECHEA ARZADUN, Néstor CHILLIDA JUANTEGUI, Eduardo Haritschelhar Duhalde, Jean Gratien LARREA GAYARRE, Vicente LARZABAL, Piarres LASUEN SOLOZABAL, Valentín Lekuona Etxabeguren, Manuel de Monreal Zía, Gregorio OLAIZOLA ETXEBERRIA, Imanol UGALDE ORRADRE, Martín VÉLEZ DE MENDIZABAL AZKARRAGA, José María VILLASANTE CORTABITARTE, Luis ZABALA URIARTE, Aingeru ZUBIKARAI BEDIALAUNETA, Agustin\nManex Pagola. Idazlea: Jendeari erran nahi genion Euskal Herria bazela, menperatua zela. Baina pedagogiaz ari ginen, jendeak ez baitzekien deus Euskal Herriaz\nJesus Maria Ugalde. Kimika Fisikoko katedraduna: Zientzia handiko proiektuak eta Zientzia proiektu handiak ez dira parekoak\nGorka Merchán. Zine zuzendaria: Gauza bat besterik ez dakit: bihar hiltzen banaiz, bizitzan egin nahi izan dudana egina izango dut\nKoldo Saratxaga. Irizar enpresako presidentea: Konfiantza goranzko balioa izan balitz, agian ez ginatekeen egoera honetan egongo\nMari Puri Herrero. Margolaria: Batzuetan ametsak diruditen bizipenak izaten ditugu, nik ez ditut bereizten


Lebario industrigunerako sarbide eta aparkalekuak berrantolatuko dituzte - ANBOTO.ORG, Durangaldeko orainkaria Anboto PDFn\n2013ko Maiatzak 19 16:09\nLebario industrigunerako sarbide eta aparkalekuak berrantolatuko dituzte\nAbadiño - 2012ko uztailaren 27a, 09:19\nLebario industrialdeko sarbideak hobetu eta aparkalekuak berrantolatzeko proiektua burutzeko bidea erraztu dio Abadiñoko Udalak Eusko Trenbide Sareakeri (ETS). Lan horretarako behar diren lursailen derrigorrezko okupazioa bideratu du dagoeneko udalak. Hori gauzateko akordioa onartu zuten azken udalbatzarrean.\nJose Luis Navarro alkatearen ustean, N-634 errepidean, eta industrigunean ere bai, segurtasuna hobetuko dute epe laburrean hasiko diren lanok. Navarrok dioenez, espropiaziorako tramiteak lanak atzeratzea eragingo zuela-eta, hori ekiditzeko hartu du udalak derrigorrezko okupazioa gauzatzea.\nEuskotrenek Lebarion kotxetegiak egiteko darabiltzan lanek errepide horren zati bat ukitu ondoren sortu da Lebario industrialdeko sarbideak hobetu eta aparkalekuak berrantolatzeko proiektua burutzeko beharra. Aldundiko Herri Lan sailak industrigunerako sarbideak egokitzea eta barneko bideak berrantolatzea eskatu dio ETS-eri.\nGaur egun, Lebarioko industriguneak hiru sarbide ditu, azelerazio erreilik gabekoak. Abadiñoko alkatearen berbetan, horrek trafikoari traba egiten dio eta istripu arriskua sortzen du. Euskotrenek, berriz, sarbide bakarra aurreikusi du landutako egitasmoan: Berrizko mugan, irtetzeko eta sartzeko erreiekin. Azaldu dutenez, "industrigunera sartzeko Berrizko norabidea hartu beharko da beti, eta norabide berdina hartu beharko da irtetzeko; horretarako noranzkoa aldatzeko biribilgua hartzera behartuta egongo dira gidariak". Horrela trafikoa ez oztopatzea lortuko da Navarrorren esanetan.\nIndustriguneko bideen eta aparkalekuen berrantolaketa ere jaso du ETS-ek egitasmoan: "Gaur egun nolanahika aparkatzen dituzte autoak N-634 errepidearen alboan, industrialdeko alde bateko luzera osoan. GAuzatuko diren lanekin hori ezabatu eta toki gehiago emango zaie autoei industrialde barruan ibiltzeko, orain bat baino ez dagoen tokian errei bi jarriz". Bestalde, lantegien alboan aparkaleku berriak egingo dira. Bide batez espaloi bat ere egingo da N-634 errepidearen ertzean, industrialdera doazen oinezkoentzat.


“Izan dugun eboluziorik handiena da” | www.amorebieta.com\nInicio Gazteria Bideoak “Izan dugun eboluziorik handiena da”\n“La arena cayó” hirugarren diskoa kaleratu du Blanco y en Botella talde zornotzarrak\n(Haritz Mirandona: gitarra eta ahotsa / Unai Sulibarria: gitarra / Julen Alberdi: baxua / Oier Sacristan: bateria) (Eskumatik ezkerrera)\nMartxoaren 26an argitaratu da Blanco y en Botellaren hirugarren lan luzea. Iluntasun kutsua duten zortzi abestiz osatutako diskoan, estilo berriak jorratu ditu taldeak. Haritz Mirandonak sorturiko 8 ilustrazio aurkitu daitezke diskoaren barruan, banaka ere salduko dituztenak. Dagoeneko, “La arena cayó” haien webgunean eskuratu daiteke, baita herriko hainbat tabernetan ere.\n“La arena cayó” da, atera berri duzuen diskoaren izena. Zer aurkituko dugu bertan? Eboluzio bat egon da?\nBlanco y en botella desberdin bat aurkituko duzue, estiloz asko aldatu dena. Azkenengo lana oso bestelakoa da aurreko diskoekin alderatuta; ilunagoa eta tristeagoa. Hala ere, betiko kantak egongo dira, alaiagoak direnak, baina beste modu baten aurkeztuak. Oso interesgarria da emaitza eta izan dugun eboluziorik handiena da. Lehen, rock-and-rolleroagoak ginen, orain esperimentatu dugu eta beste eremu batzuk bilatu ditugu.\nOraingoan ere autoekoizpenaren aldeko apustua egin duzue. Zelakoa izan da grabaketa?\nDena lokalean grabatu dugu. Kalitate aldetik igartzen da, guk gehiago dakigulako. Horrez gain, ekipoa erosi eta material berria lortu dugu. Baita ere, ezagunek mikrofonoak eta instrumentuak utzi dizkigute, baina dena gure kontura egin dugu.\nKontzertuak egongo dira? Zein da etorkizunera begira duzuen asmoa?\nGure asmoa kontzertuak ematea da, musukorik gabe, lehengo egoeran. Ordura arte, jendeak diskoa gozatzea nahi dugu, eta kontzertuak baldin badatoz, pozik hartuko ditugu.\n“Kantuz kantu” diskoan bi kanta grabatu zenituzten Nundik ator, astoa? eta Lenengotxu hori. Zer suposatzen du zuontzat estilo hain desberdina duten abestiak bertsionatu behar izatea?\nAbestiak oso folklorikoak ziren eta hasieran, melodia mantentzen saiatu ginen, baina oso arraroa zen. Orduan, akordeak moldatzea eta estribillo bat sortzea erabaki genuen. Proposamen honekin hasi ginen gure estilotik irteten, eta mugarri izan zen azken disko honetan aurkitzen dugun soinu berrien esperimentazioan murgiltzeko.\nMartxoaren 14ean Derion jo behar zenuten eta pandemia etorri zen. Zelako eragina izan du taldean?\nNahiko bitxia izan zen. 15ean dena itxi behar zuten eta kontzertuko antolatzaileak 13an deitu gintuen egin behar genuenaz galdetuz. Bi aste itxarotea erabaki genuen eta oraindik egiteke dago.\n‘Tres Paredes’ EPa atera zenuten pandemia bete-betean. Hiru abestietan, taldea bere konfort-eremutik atera zen eta orain arteko estilotik aldentzen diren soinuak landu zituen. Zergatik?\nKanta solteak ziren eta trantsizio moduko bat izan dira lehengo estiloa eta gaurkoaren artean. Printzipioz disko berrirako ziren baina pandemian Julen Alberdik (baxua) ideia loraldi bat izan zuen eta alde batera uztea erabaki genuen.\nUrriaren 23an, berriro igo zineten oholtzara. Zein izan zen sentzazioa?\nIa urtebete kontzertu bat eman gabe pasatu genuen eta bueltatzean ikusleak aulkietan eserita ikustea, maskarilla jarrita eta distantziak mantentzen oso arraroa izan zen. “La Voz” programa famatuaren audizio bat egitea bezalakoa zen. Ez genuen jendearen erreakzioa ikusten. Publikoarentzat ere arraroa izan zen ezin altxatzea, ezin abestea… Urduriago jarri ginen, naturaltasun gutxiago geneukan, baina azkenean dena ondo atera zen, sold out egin genuen eta jendeari gustatu zitzaion.\nHerriaren doinuak Zornotzako Musika Bandaren kontzertuan protagonistak izango zarete. Ardura handia da?\nBai, duda barik. Aritz Labradorrek proposatu zigun eta aurrera eramatea erabaki genuen. Erronka handia da. Gainera, birusa dela eta, ezin dugu batera ensaiatu. Horregatik ensaio bakarra egingo dugu bandarekin. Diskoan dagoen moduan jo behar dugu dana, ezin da akatsik egon, baina aterako dugu. Era berean, banda bat atzean izateak, babes handia ematen du.\nKantu bat: Show Me How to Live- Audioslave (Kontzertuak amaitzean jartzen duguna da).\nDisko bat: Blak and Blu- Gary Clark Jr. (Kontzertuak hasi baino lehen erabiltzen dugu).\nTaldean duzuen oroitzapen bat: Lehengo diskoaren grabaketa. Lakagaz, asko ikasi genuen.\nKontzertu bat: Madrilen, “A Tiro” taldearen telonero; sala beteta, sold out, jendea pozik, gazteenak ginen…\nArtículo anteriorAMA, ZU MUTILA ZARA?\nArtículo siguienteIxer kalea berrurbanizatzeko lanak amaitu dira


Tentsioa baretzeko ahalegina | Mundua | Berria\nTentsioa baretzeko ahalegina\nKosovoren eta Serbiaren arteko harremanak oso gaiztotuta daudela eta, bi herrialdeetako ordezkariak Bruselan biltzekoak dira bihar. Von der Leyen Balkanetara iritsiko da gaur\nKosovoko Poliziaren agente bat Jarinje pasabidean, joan den astean, alboan Kosovoko serbiarren talde bat duela. VALDRIN XHEMAJ / EFE Tamaina handiagoan ikusi\nSerbiaren eta Kosovoren arteko harremanak inoiz ez dira onak izan, eta azken astean bereziki gaiztotu dira: Serbiak aspalditik ezarria duen politika bat bere eginez, Kosovo hasi da bi herrialdeen arteko mugako kontroletan Serbiako matrikula duten ibilgailuei herrialderako sarbidea debekatzen. Horiek horrela, eta tentsioa baretze aldera, EB Europako Batasunak eskatu die baliatu dezatela bi herrialdeen arteko harremanak normaltzeko Bruselak 2011n martxan jarritako elkarrizketa mahaia. Eta Peter Stano Europako Batzordearen Atzerriko bozeramaileak baieztatu dio Efe berri agentziari bihar Bruselan bilera bat egitekoak direla alde bakoitzaren talde negoziatzaileko arduradunak.\nEgoera hori dela eta, Balkanetarako bidaia ofizial bat egitekoa da Ursula von der Leyen. Europako Batzordeko presidentea gaur da Albaniako eta Ipar Mazedoniako agintariekin biltzekoa, bihar Montenegrora, Serbiara eta Kosovora joatekoa da, hain justu, eta etzi Bosnia eta Herzegovinara.\nIzan ere, joan den asteartean Kosovoko Polizia hasi zenetik Serbiako matrikula duten ibilgailuei herrialderako sarbidea debekatzen, harremanak guztiz gaiztotu dira. Kosovoko mugatik gertu dauden Serbiako armadako tropen borrokarako prestakuntzaren alerta maila areagotzeko agindu zuen Aleksandar Vucic Serbiako presidenteak, joan den ostegunean. Hori aintzat hartuta, Kosovoko lehen ministro Albin Kurtik leporatu dio Serbiari «nazioarteko gatazka larri bat» eragin izana. «Serbiak egoera militarizatu nahi du», kritikatu zuen larunbatean, egoeraz hitz egiteko egindako prentsa agerraldian. Izan ere, Serbiako hainbat hedabidek kaleratu zuten armada tankeak bidaltzen hasia zela mugara. Iturri ofizialek informazio hori gezurtatu zuten.\nVucic herenegun mintzatu zen auziaz, eta NATOri 24 orduko epea eman zion gatazkan esku har dezan. «Errepikatu nion Jens Stoltenberg NATOko idazkari nagusiari ez garela Kosovon sartuko gure tropekin, ez dugulako bakea arriskuan jarri nahi», adierazi zuen Serbiako telebista kate batean. «NATOk ez badu erreakzionatzen, Serbiak erreakzionatuko du», gaineratu zuen. Reuters berri agentziaren arabera, NATOren tropa kopurua aurreko egunetan baino handiagoa zen atzo bi herrialdeen arteko mugako pasabideetan.\nKosovok hartu duen erabakiaren aurka protesta egiteko, mugako bi pasabide nagusiak, Jarinjekoa eta Brnikekoa, blokeatu dituzte Kosovoko serbiarrek —gutxiengo bat dira Kosovon, baina gehiengoa, ordea, iparraldean, tentsioa dagoen eremuan—. Horiek horrela, Kosovoko polizia indarrek agente gehiago bidali dituzte mugako pasabideetara, eta Serbiako armadaren borrokarako hegazkinek mugaren gainean hegan egin dute azkeneko egunotan.\nNabarmena da tentsioa mugako pasabideetan eta horien inguruan, eta gertatu dira istilu batzuk azken egunotan. Joan den ostiralean ibilgailuei Kosovoko matrikulak jartzeko bulego batek su hartu zuen. Kosovoko Poliziaren arabera, serbiarrek eman zioten su eraikinari; horiek erantzun zioten argindar instalazioa zaharkituta zegoela, eta horregatik gertatu zela sutea. Kosovoko Poliziak jakinarazi du, gainera, eskuko bi granada aurkitu zituela kiskalitakoaren antzeko bulego batean.\nMatrikulen auzia konponbidean jartzeko, alde bakoitzak baldintza bat jarri du: Kurtik eskatu dio Serbiari aitortu ditzala Kosovoko matrikula duten ibilgailuak; eta Vucicek esan du Kosovok, aurrena, mugara bidalitako poliziak erretiratu beharko lituzkeela.\nKosovo Serbiaren eskualde bat zen 2008ra arte, Kosovok independentzia aldarrikatu zuen arte. Mendebaldeko herrialde gehienek aitortzen dute estatu gisa, baina aitortzen ez dutenen artean dago Serbia bera. Eta, horregatik, bere lurretan ez ditu baimentzen Kosovoko matrikula duten ibilgailuak. Serbiak aspalditik egiten duena egiten hasi da Kosovo, bi herrialdeek matrikulei buruz zuten 2016ko akordio bat iraungi dela argudiatuz. Serbiako matrikula duen ibilgailu batek Kosovon sartu nahi badu, bost euro ordaindu eta behin-behineko matrikula batengatik ordezkatu beharko du jatorrizkoa —60 egunez ibili ahal izango du behin-behineko identifikazioarekin—.\nGertatzen ari dena ikusita, egoera baretzeko «irtenbideak» eskatu dizkie Josep Borrell EBko diplomaziaburuak bi herrialdeei, igandean argitaratutako ohar batean. Stanok berak atzo Bruselan agerraldi batean nabarmendu zuenez, «lehen pauso positiboa» izango litzateke EBk hauspotutako bi herrialdeen arteko elkarrizketa mahaia baliatu ahal izatea. Harreman hori izango da, hain zuzen ere, EBk urriaren 6an Kranjun (Eslovenia) egingo duen Balkanei buruzko goi bileraren gai nagusietako bat.


Gure apaiza estualdi oetan zebillela, Euskalerrian zebillen Amadeo Erregea, Españian alditxo batez Errege izana. Etzan noski Karlosen aldekoa. Amorebietako elkar-artzea baño ordu batzutaz lenago, Serranorekin ari izan omen zan, andik urruti gabe. Santa Kruz Oñatin zegoala jabetu omen zan, Amadeo Bilbaorakoa zala kotxean. Alako batean begiztatu omen zuten kotxe bat, Oñatira ta Elgoibarrera asten dan bidegurutzean. Begien atzetik oñak. Kotxea miatu omen zuten-da an etzijoala ikusita, pakean utzi omen zioten. Arrapatu balu, etzion noski eskuan muñ emango.\nOraiñ Oiartzunen, gero Ernion, dagoeneko Oñatin, dantzatzen zan apaiza. Bearko, karlistai biotz pixka bat emango ba zien. Jakin izan zun Santa Kruzek, karlistak Amorebietan utzi zituzten armakin, Bergaratik Mondraura zijoazela liberalak, beren mutil-sailentzako. Bide berriaren bi aldetan pareta zegoan-da an izkutarazi zitun Santa Kruzek bere mutillak, eta bera arontz-onontza asi zan, etsaia noiz etorriko. Ba zetorren bada urbil, eta artetik igarotzean, Santa Kruzen keñu batera, tiro-jasarekin bere biziko zalaparta ateratzen zutela, izutu ta aizatu zituen liberalak. Ogeita bost lagun ziran, Prantzitik atera ziranean baño bederatzi geiago. Santa Kruzek agindu zien oju-zalaparta aundia ateratzeko, asko zirala usteko zutela-ta. Lenengo tiro-jasa entzun-orduko, laisterka igesegin zuten liberalak zamak utzita, bertantsu zegoan etxe batera, Santa Kruzek, aiek utzitako armak artu bizkarrez bere mutillekin, ta aldegin zun. Berrogei ta bat eskupeta, iru kutxa bete balarekin. Liberalak etziran talde aundia, baño bai Santa Kruzena baño mordoxka aundiagoa: lau mikelete aurretik, eta ogeitasei soldadu, gerra-tresnak zekaztenai lagun egiten. Andik amar minutura ogeita amar gizon, eta atzeraxego soldadu-taldea. Gañera, ba ziran liberalak Oñatin, Bergaran, Mondragun, Aramaion eta Elorrion, eta danak erabat asi ziran elkarren berri zutela, mugitzen. Etzedukan bada Santa Kruzek geldi-egonik.\nAndik Kanparzako aduanara jo zun. an zeuden bi mikeleteri armak kendu, besterik ezer egin gabe, ta andik Anbotora. Ara iritxi zanean, bi minutu besterik etzan, etsaiak andik aldegin zutela. Norekin? da Ernialden preso atxitu zun kapitanarekin berarekin! Etsai-bildurrik gabe an eseri ziran bazkaltzera. Baño aien poza etzan luzarorako. Bazkaltzen ari zirala, mutil bati oarkabean eskupeta zartatu zitzaion, eta eskua zulatu. Bere mutillak Soroetaren mende utzita, apaizak berak izkutatu zun mendiatarte aietan, zauritu gizagajoa. Berak baitzekin iñork baño obeki mendi aietako berri. Onetan, bere mutilletara bildu nai ta, asi ziran komeriak. Andik emendik soldadu-talde beltzak; batzungandik igesi ta besteakin topo egin: sasitik aldegin eta loiean sartu. Sata-lurra baño usuago azaltzen zan etsaia mendi-baztar guzietatik. Sumatu zuten, arrapatu zuten zelataria zalakoan, eta galdegin zion kapitan batek: zergatik abill igesi? —Soldadu-talde batekoa naiz. —Noren agindupean abil? —Santa Kruzenean. —Eta orain non da Santa Kruz? —Eztakit. —Bazeramaten Axpe-Arrazola aldera, ta bidean errebolberaz eta gaizki-esanaz eskainka ari zitzaizkion; baño Santa Kruz etzan asko estutzen. Ala bear ta, ara beste oztopoa: saietsetik bi mikelete, bata bere lengusua. Bere bururik ezin gorde ta aitortu egin bear: «Ni naiz Santa Kruz apaiza», otsegin zun bildurrik gabe. Au entzutearekin, ezpata aterata galdegin zioten: non dek mutil-taldea? —Etzekiat, erantzun zien. Axpe-Arrazolara biltzekoak ziran liberalen mutil-saillak. An zegoan Urdapilleta aipatua. Apaiza atxitu zutela jakitean «ez dekartela gero», esan zun; «il dezatela onera baño len». Mikelete bat, baioneta zorroztuta atera zan apaizaren billa; baño erdian zeramatenak etzioten utzi. Ala ere gaizki erabilli zuten soldaduak jo ta tira; bekodia kolpeka itxusitu zioten alik eta ebakiondoak bere aldirako izango zitun arte. Urdapilletak bere aurrean ikusi zunean «non dek ire mutil-mordoska?» galdegin zion. «Aitortzen ezpadek, ordu erdi beteko bizia daukak: kaikua aiz, kaikua izan aiz, eta kaiku-legez il-bearra aiz». Santa Kruzek doi doi erantzun zun, apaiza etorri al diteke? Aurrena Jainkoarekin, kontuak egin bear ditut. Izan ere etorri zitzaion apaiza, bere ikas-lagun izana. «Ilko autela deizkiok?» eta, «bai noski. Etzegok beste alderdirik. Ez dek ik ezagutzen jendetxo au». Konpesatu zan bada al bezain ondo, ta belauniko jarri ere bai, eriotza artzeko; baño oraindik etzan garaia. Urdapilletak, bai, ilko zun, baño atxitu zutenak etzioten utzi, ta ala eraman zuten Aramaiora. apaiza zeramatenak, agindurik zeukaten, aren mutil-sailla azaltzen ba zan, aurreneko tiroa Santa Kruzi emateko. Bearrik etzan azaldu, arruti ez ba zan ere! Ezbaitzekin nola zeramaten.


Oiartzundik Errekaldera bizikletan. Noticias de Gipuzkoa\nInicio Bertan Donostia\nOiartzundik Errekaldera bizikletan\nherrera eta errekaldeko bidegorriak amaituta, posible da arditurritik añorgaraino 23 kilometro txirrindan egitea\ndonostia, arantzazu zabaleta\n- Viernes, 26 de Octubre de 2012 - Actualizado a las 05:25h\nBulebarrean 201ean egokitutako bide berria.\nDONOSTIA Erdialdeko bidegorri sarea egokia zela eta erronka inguruko herrietara luzatzea zela zioten txirrindulari elkarteek. Bada, azken hilabeteotan bide berriak zabaldu dituzte: ez dira oso luzeak baina bai ezinbestekoak lotura lanak egiteko eta posible izateko gaur egun Oiartzundik ia Lasarte-Oriaraino (momentuz, Errekalderaino) 23 kilometro egitea bizikletatik jaitsi gabe, Donostia zeharkatuta.\nEkialdetik hasita, Arditurriko bidegorritik abiatu, Errenteria eta Pasai Antxo zeharkatu eta bide hori Donostiako sarearekin lotzea falta zen duela bi urte. Hutsunea Buenavista ingurutik Ategorrietaraino zegoen, puntu horretara Erdialdeko sarea heltzen baitzen. Hutsune hori murrizten hasi zen 2011ko hasieran, Buenavistatik Herrerarainoko bidegorria zabaldu zutenean. 1,2 kilometroko luzerarekin, Jose Elosegi hiribideraino heltzen zen, hain zuzen, EuskoTreneko estazio berria egiten ari ziren punturaino. Obra horien beste aldean beste zati garrantzitsu bat zabaldu zuten 2011ko irailean: Txaparreneko bidegorria egokitzeko lanak bukatu zituzten. Hala, Herrera inguruko atzealdetik abiatu, A-8ko sarreraren gainetik zubi bat eraiki eta garai batean tranbiak erabiltzen zuen Txaparreneko tuneletik Intxaurrondoraino luzatu zuten bidegorria. Handik, Txaparreneko pasealekutik jarraitzeko aukera dute txirrindek Ategorrietara heldu arte. Beste 1,65 kilometroko obra izan zen.\nBada, bi zati horiek zabalik, Herrerako inguruan bakarrik geratzen zen hutsunea: Topoko lanak bukatuta, duela aste ba-tzuk zabaldu zuten metro gutxiko luzera duen bidegorria baina Erdialdeko sarea azkenean Donostiako ekialdearekin eta Oarsoaldearekin lotzen dituena.\nDonostiako hirigunea zeharkatu (Ategorrietatik Grosera, Erdialdera, Kontxatik Ondarretara eta Antiguatik Errotabururaino) eta hego-mendebaldeko loturaren zain zeuden, baita ere, inguru horretako herritarrak.\n2006ko maiatzean lotu zuten Errotaburu Añorga Txikirekin, trenbidearen ondotik doan bidegorri zatiaren bitartez, baina bideak ez zuen jarraipenik duela gutxi arte: EuskoTrenek bide bikoiztu berria estreinatu eta trenbide zaharra erabiliko ez zutenez, bidegorri zati berri bat egokitu zuen Aldundiak Añorga Txikitik Errekalderaino. Abuztuan zabaldu zuten eta 1,6 kilometroko luzerarekin, Errekalde inguruko bizilagunak Donostiarekin lotu zituen.\nAsmoa da bide horrek Lasarte-Oriaraino jarraipena izatea baina, momentuz, zein bide den egokiena aztertzen ari dira Gipuzkoako Aldundiko arduradunak.\nEkialderantz eta mendebalderantz luzatzeaz gain, Erdialdeko sarea estuagoa egiteko ekimenak ere egin ditu azkenaldian Udalak. Besteak beste, Amara Berritik Kontxa ingururaino beste itinerario bat zabaldu zuen berriki.\nGainera, Bulebarrean esklusiboki bizikletentzako bidea ere egokitu zuen 2010ean, oinezkoekin txirrindulariek izaten zituzten arazoak ekiditeko.\n30 kilometroko abiadura gehienez onartzen duten guneen sorrerak ere bidegorri sarea aberastu du. Antiguako, Erdialdeko eta Groseko hainbat kaletan mugatu zuen abiadura Donostiako Udalak 2010eko bukaeran. Autoen abiadura murriztuta, kale horietan ere lasai ibiltzeko aukera eman zien txirrindulariei, konbibentziazko edo elkarbizitzako gune bihurtuta.\nBada, Udalaren asmoa, alde batetik, 30 kilometroko muga hiriko beste auzoetako kaleetara zabaltzea da; bestalde, beste bidegorri berri bat zabalduko du, baita ere, Grosen: Nafarroako hiribidean, hain zuzen ere, Zurriolako bidea Ategorrietakoarekin lo-tzeko.\nErdialdeko sarea estututa eta ekialdera eta hego-mendebaldera luzatuta, batez ere auzo aldapa-tsuekin loturak hobetzea dira, egun, Donostiako bidegorri sareak aurrean dituen erronkak.\nEl paro sube en Euskadi un 4,38% en el tercer trimestre, con 6.600 desempleados más\nLa UE y el FMI ven positivas las reformas exigidas a España por el rescate\nEl PNV dice que "el pacto" entre Bildu y PSE incluyó las cuentas de Gupuzkoa\nManrique: "El tren de alta velocidad se hará aunque cueste más tiempo"\nStop desahucios acusa a Kutxabank de incumplir el código de buenas prácticas


Oscar Manso argazkilariaren 'Renacer' lana.\nBigarren saria Jon Gorosperen Transición Urbana lanak irabazi du eta, hirugarrena, Marian Lazaroren El Puerto lanak. Bi akzesit ere izan dira: bata Clara Estebanentzat No hay nada lanagatik eta, bestea Luz Cortesentzat Buscando la Luz lanagatik. Aurtengo edizioan 376 lan aurkeztu dituzte 204 egilek. Epaimahaiak lehen aukeraketa egin zuen martxoaren 13an, eta 30 lan aukeratu zituzten, baina horietako bi kenduta, 28 izatera pasa ziren. Finalera iritsitako lan guztiak gizarte-etxeetan izango dira ikusgai maiatzetik aurrera.


Idiazabalek 3,3 milioi euroko aurrekontua onartu du. Noticias de Gipuzkoa\nIdiazabalek 3,3 milioi euroko aurrekontua onartu du\nIzal Bai taldea (7) onarpenaren alde agertu da eta EH Bildu (3), berriz, aurka\nM. Aranburu - 2017(e)ko otsailaren 21a, asteartea - 06:12etan eguneratua\nIdiazabalgo Igarondo pilotalekua eraberritzeko azken fasea egingo dute aurten. (M.A.)\nidiazabal- Idiazabalgo udal Gobernuak, aurtengo aurrekontua onartu berri du. Guztira, 3.343.000 euro kudeatuko ditu Udalak, eta aurreko urtekoarekin alderatuta %4ko igoera izango du. 2017ko aurrekontua, Izal Bai taldearen aldeko zazpi botorekin eta EH Bilduren aurkako hirurekin onartu zen. Aurrekontuaren banaketari dagokionez, gizarte zerbitzuei zuzenduko die Udalak zatirik garrantzitsuena, %18,53a hain zuzen, 619.518 euroko partidarekin.\nAurtengoan, 359.000 euro bideratuko dituzte inbertsioetara. Besteak beste, Igarondo pilotalekua eraberritzeko azken fasea egingo dute. Aurreikusita dauden obrarik garrantzitsuenak igogailua jartzea eta teilatua berritzea izango dira. 160.000 euroko kostua izango dute guztira eta, inbertsio honi aurre egin ahal izateko, diru-laguntzak bilatzen saiatuko da Udala.\nKultur arloan abesbatza ziklo bat eta pilota torneo bat sortzeko helburua du Udalak, eta baita euskarazko klaseei bultzada ematea ere\nBestelako inbertsioak ere gauzatuko ditu Idiazabalek. Esaterako, Gurutze Berriko exekuzio proiektuaren erredakzioak 79.000 euroko kostua izango du. 2017an zehar exekuzio proiektua ere prestatuko da, eta azaldu dutenaren arabera, 2018. urtean hasiko lirateke obrak. Horrez gain, Pilarrenean dagoen Eguneko Zentrorako furgoneta berria erosiko dute eta horretarako 60.000 euro bideratuko dituzte.\nAranzazumendiko larreen kudeaketak ere badu lekua aurtengo inbertsioetan: 40.000 euro bideratuko dituzte horretarako. Horrekin, Udalak Aldundiarekin batera hartutako konpromisoa beteko du. Amaitzeko, Idiazabalgo hainbat kale asfaltatzeko 30.000 euro bideratuko dituzte.\nkultura, giltzaKulturaren garrantziaz jabeturik, alor hori bultzatzeko esfortzua egingo du Idiazabalgo Udalak, eta horretarako 10.000 euroko partida bideratuko du. Horretaz gain, 2017an, berrikun-tzak ere izango dira. Besteak beste, abesbatza inguruan ziklo bat bultzatuko dute eta hori burutzeko, 6.000 euro gorde ditu Udalak. Beste horrenbesteko kantitatea Euskara Plus proiektuarentzat izango da, euskara irakasteko klaseei zuzendua. Udalak pilota torneo bat sortzeko ere 5.000 euro jarriko ditu, euskara ikasteko diru-laguntzei bideratuko dien kantitate berbera.


Ezin dut hipoteka ordaindu, zer aukera ditut? | Consumer\nEzin dut hipoteka ordaindu, zer aukera ditut?\nZorra birnegoziatzea, porrotean deklaratzea edo etxebizitza lagatzea dira egoera horri aurre egiteko bideetako batzuk.\nKrisiak, zorrek eta langabeziak jota, kuotei aurre egin ezin dieten milaka lagunen amesgaizto bihurtu da hipoteka. Espainiako Bankuaren datuen arabera, aurtengo urtarrilean 100.000 familiak utzi zioten ordaintzeari. Eta, Banku, Kutxa eta Aseguruen Erabiltzaileen Elkarteak (Adikae) aurreikusten duen bezala, kopuru hori erraz bikoiztu liteke 2009aren amaieran. Jakina, egoera horretan egoteko arriskua ez da berria. Aukera beti egon da eta guztientzat, salbuespenik gabe; amortizazio-epeak oso luzeak direlako, interesak aldatu egiten dira eta 30 edo 40 urtean gauza asko alda daitezke. Horixe gertatu da, hain zuzen, baina modu orokor eta erradikalean. Ekonomia bat-batean aldatu denez, poltsikoak mehetu egin dira, langabezia-tasa handitu egin da eta, argitasun handiagoarekin edo txikiagoarekin, kezka-keinu larriak marraztu ditu. Euriborraren igoerak eta duela bi urte biztanle gehienei hainbeste larritzen zizkieten kuoten igoerak ume-jokoa dirudite, egungo egoerarekin alderatuta: ordaintzeko benetako ezintasuna. Batzuentzat, arazoa nabaria da. Beste batzuentzat, berehalakoa. Eta bi kasuetan, galdera bera da: zer aukera daude?\n/imgs/2009/07/kezkado.jpg art.Bai, begien bistakoa eta erredundantea da, baina horixe egin behar da: erabaki arinegiak hartu edo gehiago ordaindu gabe utzi aurretik, bankura jo eta arazoa planteatu behar da. Arrazoia sinplea da: zor bat pilatzea ez da inorentzat, ez bezeroarentzat, ez erakundearentzat. Horrela, lehen urratsa hitz egitea da. Bankuaren helburu nagusia zor zaion zenbatekoa kobratzea denez, bi aldeentzat zentzuzkoak diren irtenbideak bilatzen lagunduko du. Adibidez, hipoteka birfinantzatzea: maileguaren hasierako baldintzak birnegoziatzea, egungo errealitatera egokitu daitezen. Kasu batzuetan, ordainketa-epea luzatzea alternatiba ona izan daiteke; izan ere, epe luzera hipoteka garestitu arren, kuotak murriztu egingo dira, eta hileko zenbatekoa bere gain hartu ahal izango du bezeroak.\nIndarrean dagoen legediaren arabera, hipoteka-zorra ez da kitatzen higiezina entregatze hutsagatik.\nIldo horretatik, beste aukera bat gabezia-aldi bat aplikatzea da, hau da, interesak bakarrik ordaintzea denbora batez. Gabealdia ("graziakoa" ere esaten zaio) legezko figura da zenbait akordio eta kontratutarako, ez soilik hipoteka-kontratuetarako, nahiz eta azken horietan ezagutu eta aplikatzen den gehien. Berez, iraupen jakineko aukera da -eta erakundearekin itundua-, eta bankuak desahogune ekonomikoa ematen dio bezeroari, normaltasunez ordaintzea eragozten dion arazoa konpon dezan. Oro har, adostutako denboran, maileguaren interesetara mugatzen da kuotaren ordainketa. Hala, hileko zenbatekoa nabarmen murrizten da, pertsonak badu aukera kaudimen ekonomikoa berreskuratzeko, eta, are garrantzitsuagoa, morosa bihurtzea saihesten du.\nBaldintzak birnegoziatzea eta gabezia-aldi bat eskatzea oso baliagarriak dira arazo asko konpontzeko. Baina, zoritxarrez, batzuetan ez dira aski. Diru-sarrerak izateari uzten dioten eta langabeziagatiko prestazioak agortzen diren familietan, bide horietako batek ere ez du balio, besterik gabe, dirurik ez dagoelako. Eta nominarik eta kapitalik gabe, borondate onez bada ere, ez dago bankuari eskaintzeko ezer. Puntu horretan, jendeak higiezina kontserbatzeko itxaropena galtzen du, eta bezeroek beste era bateko alternatibak hartu nahi dituzte. Horien artean, etxea erakundeari ematea. Entregatzea baino gehiago, enbargatzea, ordainean ematea (etxebizitza itzultzea, baldin eta bankuak zorra ordaintzeko dokumentu publiko bat sinatzen badu) ez baita erraza lortzea, eta ez da merkea. Itunduz gero, erregistroko gastuak eta hipoteka kitatzekoak ekarriko ditu.\nOrdaindu gabe denbora jakin bat igaro ondoren —normalean, sei hilabete—, bankuak prozesu judizial bati ekin zion zor zuena kobratzen saiatzeko. Horren emaitza ondasunen enbargoa da, bai berme gisa aurkeztu zirenena, bai etxebizitza horrena, erremate judizialaren xede izango dena. Salbuespenez, sistema horrek errotik konpontzen du arazoa. Higiezina enkantean jartzen da eta, lortutako dirutik, bankuak dagokiona kobratzen du, gehi kostu judizialak. Sobratzen dena, zerbait sobratzen bada, partikularrari dagokio. Hala ere, teoriatik praktikara tarte bat dago, eta are gehiago gaur egungo egoera ekonomikoan, etxebizitzen balioa jaitsi egin delako eta ez delako erraza gehiago ordaintzeko prest dagoen norbait aurkitzea. Orduan, zer gertatzen da?\nEstatu Batuetan, adibidez, etxebizitza bankuari itzultzeak kontratua desegitea dakar, baina hemen, Espainian, ez. Indarrean dagoen legediaren arabera, hipoteka-zorra ez da kitatzen higiezina entregatze hutsagatik, batez ere etxebizitzaren balioa zorraren zenbatekoa baino txikiagoa denean. Horrela, mailegu-hartzaileak eta haren abal-emaileek azken zentimora arteko zenbatekoa ordaintzeko ardura dute, beren kapitalarekin edo gainerako ondarearekin. Beraz, nahiko ohikoa da, diferentzia kobratuko dela ziurtatzeko, entitateak beste ondasun batzuk enbargatzea, baita nominaren zati bat ere (beti oinarrizko hileko errentaren baliokidea uztea, bizirik irauteko).\nJoan hurrengo orrira: Porrotean deklaratzea »\nbanku hipoteca-eu intereses-eu porrotean deklaratu zor


OEM Norberarena Child erakusgarri Cap\nHasiera » Produktuak » Cap » Plastikozko txanoa » Child erakusgarri Cap\nChild erakusgarri Cap\nhaur-erresistentzia txano materiala PP da. ingurumena errespetatzen eta usainik da.\nume-erresistentzia da, baita ere, eta horrek saihestu ahal haurrari akatsa.\nDiseinua oso sinplea eta eskuzabala da. Kolorea pertsonaliza daiteke eta diseinu oso argia eta praktikoa da. logo inprima ditzakezu goialdean. Jiangyin edertasun ontzian profesionala MOQ txikiko ume froga txano, pocketsize ume froga txano fabrikatzaileak ongietorri ume OEM pertsonalizatu froga txano prezioa eta salmenta Txinan kontsultatu nahi da.\nhaurraren froga txano ezaugarriak:\nhaurraren froga txano parametroak:\nAplikazioa eta salmenta ondoko ume froga txano zerbitzua:\nJiangyin edertasun ontzian profesionala ume froga txano fabrikatzailea da, ongietorria handizkako ume-erresistentzia txano prezioa kontsultatu.\numeen hazkunde gurasoak zaintzeko beharra. Gaur egun, ez dira beti sendagaiak familia guztietan eskuragarri. Dela sendagaiak berezitasuna, ontziak ezberdinak eman behar da.\nsegurtasuna pakete bat haurrak babesteko sendagaiak irekitzea diseinatuta. polipropilenoa injekzio barruko muina eta polietilenoa injekzio kanpoaldeko bi laminatuzko azal azalean sartu sartu With, kanpoko azalean eta barruko azalean indartsu estutu behar denean, irekiz, beraz, kanpoko estalkia ganbila barruko azalean amaieran bloke jasaten, eta egin elkarrekin korua da, aldi berean, edo ez da txano irekitzeko gai izan. Noiz txano estutze, besterik estutu botila ahotik errutina arabera. irekiera metodoa orokorrean mediku botila txano, eta eraginkortasunez saihesteko daiteke haurrak sendagaiak ustekabean irenstea eta sendagaiak segurtasuna babesteko desberdinak. Jiangyin edertasun ontzian profesionala MOQ txikiko ume froga txano, pocketsize ume froga txano fabrikatzaileak ongietorri ume OEM pertsonalizatu froga txano prezioa eta salmenta Txinan kontsultatu nahi da.\nEzin da soilik medikuntza segurtasuna babesteko, baina baita haurrak saihesteko ustekabean medikuntza ingesting denean medikuntza botila jolastu irekitzea. Orain industria lehiaketan gero eta baden, produktu hobea enpresen lehiakortasuna hobetzeko, enpresa produktuen irudia hobetzeko.\nThe probak metodoa eta birakaria segurtasuna botila txanoak haurrentzat segurtasuna ontzien estandarrak Txinan berandu hasi zen eta badira segurtasuna ontziratzeari buruzko araudia garrantzitsua no Txinan haurrak present etapa da. Gaur egun, Estatu Batuetako 9 segurtasuna ontziratzeari haurrentzako estandarrak ditu eta haur batzuek segurtasuna ontziratzeari arauak eskakizun zehatzak ematen ditu, batez ere, haurren segurtasuna ontziratzeari metodoak bideratua eta antzara behera segurtasuna ontziratzeari detektatzeko open metodoak. Horien artean, ASTM d 3475-1995 (2003) sailkatu haurrentzako segurua ontziak produktuak. ontzien forma ohikoena bat haurren segurtasuna estalkia da.\ndiseinua birakaria txano botila ideia da segurtasuna oinarritzen istripuz irenstea saihesteko gaixoen, batez ere haur, eta adimen gaixo baino beste pertsona batzuek. Gaur ari gara desberdinak spin botila bat aztertzea da. Jiangyin edertasun ontzian profesionala MOQ txikiko ume froga txano, pocketsize ume froga txano fabrikatzaileak ongietorri ume OEM pertsonalizatu froga txano prezioa eta salmenta Txinan kontsultatu nahi da.\nGaur egun, ohiko bilgarri botilak ohi dira aluminiozko papera GASKET zigilatuta tightness bermatzeko, baina GASKET ireki ondoren, zigilatzea eragina ez da bermatzen, pilulak eta kapsulak maiz ireki dira botila txano, eta pobrea zigilatzea egoera eragingo du droga xurgapena edo oxidazio hondatzea. Beraz, nagusiki GASKET zigilu fidatu, badira handia ezkutuko arriskuak. Bigarrenik, noiz botila txano maiz ireki da, hezetasuna egingo botila sartu inbaditu eta drogak hondatzea azkartzeko. Bereziki, esaterako, aspirina, phenobarbital sodio, effervescent pilulak, proba paper, eta abar, Deformazio edo hondatzea joera hezetasuna xurgapena ondoren, itxita egon beharko botila ontziratzeari. Jiangyin edertasun ontzian profesionala ume froga txano fabrikatzailea da, ongietorria handizkako ume-erresistentzia txano prezioa kontsultatu.\nHori dela eta, bereziak birakaria txano botila puntu berezia hezetasun-froga eta irekiera funtzio bikoitza ditu, beraz erlatiboa zigilatzea pakete botila batean utzi erabilera zehar inaugurazio ondoren medikuntza-egoera ziurtatzeko. Eta haurrak saihesteko ireki eta drogak ingesting akatsa from.\nBirakaria segurtasuna haurrentzako azal bi geruza barrutik eta kanpotik Kapa bikoitzeko egitura bat da. barruko kanpoko azal goian eta kanpoko barruko estalkia goiko aldean albo dira txartelaren zirrikitua, eta hori irekitzea haurrak saihesten funtzioa dauka bidez lotuak. , Estali droga dudanez batekin goian, clapboard droga dudanez erdian ere, bi zati, desiccant parte, oxigeno agente beste zati banatuta, estekak droga dudanez goialdean eraztuna estaltzeko aire droga dudanez, droga dudanez zulo barrutik barruan, azal goialdean, entxufea ditu, plug botilaren zehaztasun elkarlanean, zigilatzea bermatzeko daiteke. kanpoaldeko azalean segurtasuna eraztun batekin ematen da. Noiz txano estutu, segurtasuna segurtasuna eraztun eta botila segurtasuna hortzak hortzak izango dira elkarrekintza, eta botila segurtasuna segurtasuna eraztun an hortzak izango dira elkarrekintza. segurtasuna eraztuna azalean bereizita. Jiangyin edertasun ontzian profesionala MOQ txikiko ume froga txano, pocketsize ume froga txano fabrikatzaileak ongietorri ume OEM pertsonalizatu froga txano prezioa eta salmenta Txinan kontsultatu nahi da.\nAluminiozko Glass Dropper txano


Pilota partidu biziak San Migel Txapelketako final laurdenetan - Oñati - Goiena.eus\nPilota partidu biziak San Migel Txapelketako final laurdenetan\nXabi Gorostidi 2018-09-08 22:14\nHiru partidu jokatu dira gaurkoan, kadete, gazte eta promesa mailatakoak, hain zuzen. Kadeteetan Seinek eta Ballerenak egin dute aurrera (22-17), eta gazteetan Larrazabalek eta Markaidak. Promesetan ikusmin handia zegoen Ander Biain oñatiarra ikusteko, baina berak eta bere bikoteak egun okerra izan dute, eta 22-3 galdu dute Agirreamalloa-Cordon bikotearen aurka.\nKadete mailako partiduan Erkiaga eta Ugartemendiak –Zeanurikoa lehena, Zizurkilekoa bigarrena– Sein eta Ballererena bikotearen aurka neurtu dituzte indarrak. Lan erdietara berdinketarekin heldu dira –11-11–, baina azkenean 22-17 irabaztea lortu dute Seinek eta Ballerenak.\nArratsaldeko bigarren neurketa gazte mailakoa izan da. Bertan, Larrazabal amurrioarra eta Markaida gasteiztarra, Gutierrez eta Urangaren aurka –Logroñokoa lehena, Azkoitikoa bigarrena– aritu dira. Larrazabalek bizi-bizi hasi du partidua, eta 10-0 aurreratzea lortu dute. "Etorkizun handia du aurretik Larrazabalek" azaldu du Oñatiko pilota aditu den Sergio Uriartek.\nGutierrez esnatu egin da, eta markagailua orekatuz joan dira, 17-13ra arte. Baina azken txanpan Larrazabalek bere maisutasuna erakutsi du, eta markagailua euren alde geratu da 22-17.\nIkusmin handia zegoen Oñatin, Ander Biain herriko pilotaria ikusteko. Oñatiarrak Irazustabarrena altzoarra izan du bikotekide, eta aurkari gisa, aldiz, Agirreamalloa markinarra eta Cordon iruindarra.\nBaina gaurkoa ez da Bianen, ez Irazustabarrenaren eguna izan. Pilota asko galdu dituzte, eta aurkariek, ezer handirik egin gabe, partidua erraz irabazi dute. Hasieratik bukaerara nagusitu dira, eta horren isla dizan a markagailua, 22-3ko emaitza izan duena.\nXabi Gorostidi 2018 ira 08 Oñati


Zaldibarko luizia gertaturikoan suhiltzaileek ez zekiten zabortegi bat zenik ere, baina usainagatik igerri zuten: “Hori kimikoa zen, kimiko-kimikoa” azaldu dio haietako batek ‘Berria’ egunkariari.\nLehenago edo geroago azaleratzen dela, hori du amiantoak, izan heriotza aurpegiarekin, izan gobernu krisi itxura hartuta. Esku artean dugun arazo potoloenetako bat lurpean gordetzeak ez du askorako balio.\nZaldibarko luiziaren larrialdiari beste dimentsio bat eman dio mineral kantzerijenoa tartean izateak. Nahikoa dira 0,0001 zuntz/cm amianto, mesotelioma bat edo pleurako minbizia sortzeko, politikari arduragabe batzuek kontrakoa esan arren. Egiaz ez dago balore segururik, “ezin izan delako zehaztu amiantoarekiko esposizioak minbizi-arriskurik eragiten ez duen mailarik”, Espainiako Laneko Osasun eta Segurtasun Institutuak berak aitortu duenez.\nHorregatik, zabortegi batean amiantoa pilatzeko neurri oso zorrotzak ezartzen ditu araudiak. Eusko Jaurlaritzaren 49/2009 Dekretuak zehazten du, hondakin ez-arriskutsuentzako zabortegi batean amiantoa uzteko, uralita eta bestelako materialak osorik eta hauts gabe egon behar direla, zakutan itxita eta plastikozko zorrotan “guztiz babestuta”, eta ertzik gabeko tumulutan lurperatuta, puskatu ez daitezen.\nGure “Gorlenben” partikularra\nZaldibarren urtetan pilatutako zabor piloa amiltzerakoan, ordea, bistan da amiantoaren zuntzak barreiatu egin direla. Horrek sekulako arazoa ekarri du, eta okerrena dena, bi langileren gorpuak erreskatatu ezinik dabiltza orain, euren senideen sufrimendurako.\nVerter Reciclyng enpresak ba omen zuen baimena amiantoa gordetzeko. Eusko Jaurlaritzako Ingurumen sailaren arabera, azken hiru urtetan 10.000 tona eraman zituzten Zaldibarrera–konparazio baterako, Espainiako Estatuan amianto gehien jasotzen duen Kataluniako Castellolí zabortegian batez beste 11.000 tona sartzen dira urtero–. Ez da nolanahiko zifra, ez zen depositu arrunta.\nCastellolíko zabortegiak bi milioi metro kuborentzako gaitasuna du eta Kataluniako bakarra da hondakin arriskutsuak jaso ditzakeena. Zaldibarren milioi metro kubo lur daude kutsaturik.\nMilioi erdi metro kubo lur kutsaturik geratu dira luiziaren ondorioz. Nora eramango dituzte orain? Ulergarria da Mallabia edo Zallako herritarren haserrea, gure Gorlenben¹ partikularra bihurtzeko hautagai baitira. Edo akaso kanpora eramango ditugu hondakin arriskutsuok, Indiako itsasontzi-hilerrietara eraman izan diren gisan?\nTamalez, basoa zabalgoa da: Euskal Herria puntu beltza da amiantoari dagokionez. Espainiako Estatura hamarkadatan inportaturiko 2,5 milioi tona amianto hutsen %10 hemen dago. Nafarroako Gobernuaren kalkuluaren arabera, lurralde horretan gutxienez 6 milioi metro koadro estalpe dago fibrozementuz egina eta 566 kilometro kanalizatu dira material berarekin. 2040rako amianto horren bizitza baliagarria %100ean amaitu eta oso arriskutsu bilakatuko da. Orain arteko arduragabekeriaz kudeatzen badute, hondamendi gehiago eta handiagoak etorriko direla esan beharrik ez dago.\nArduragabekeria hori ondo ezagutzen dute amiantoaren biktimek –Euskal Herrian 25.000 pertsona hilko dituela uste da–. Gaixotzen direnak bigarren aldiz kondenatzen dituzte labirinto judizial batera. Bitartean, enpresek inpunitate osoa dute. Berriki jakin dugu Uralita SAk eskuak garbitu nahi dituela eta Eternit ahaltsuak amianto produkzioari ekingo diola berriro². Pleurako minbiziak eta mesoteliomak ez dira azaltzen 30, 40, 50 urte geroago arte. Isiltasun hilgarri horrekin jokatu izan dute orain arte osasun arduradunek, biktimei kasu zipitzik ez egiteko.\nJarrera hori ezinbestekoa da ulertzeko Zaldibarren gertatutakoa –albo batera utzita hondakinen kudeaketan dauden interes ekonomiko ilunak–. Irregulartasunak, kontrol falta, garbitu gabeko kamioiak, kutsadura neurketa eskasak, arduradun politikoen arinkeria arriskurik ez dagoela esanez… Amiantoaren arazoak ez die sekula bost inporta izan, beraien arazo bihurtu den arte.\n¹Alemaniako herri horretan urte luzetako borroka daramate hondakin nuklearrentzako biltegiaren kontra eta nazioartean ezaguna da horregatik.\n² Uralita SAren oinordeko den Coemac enpresak kiebra jo du urtarrilaren 30ean, amiantoaren biktimei indemnizazioak ez ordaindu behar izateko. Bestalde Eternitek iragarri du berriz amiantoa produzitzen hasiko dela Brasilgo Goiás-eko plantan, Asiako hainbat herrialdetara gai kutsagarri hori esportatzeko.


Donostiako Aiete Jauregia (Gipuzkoa) :: 3DIGITALA\nDonostiako Aiete Jauregia (Gipuzkoa)\nBAILÉN, Duque de\n1878 urtean Bailengo Dukeek, Hayet familiaren lurretan eraikitako jauregiaren irudia. Eraikuntzak bi solairu ditu eta hiru gorputzez osatuta dago. Erdikoak harri kolorea dauka baina, albokoak, zuriak dira. Beheko solairuan sarrera dago. Bertara, alboetan idulkien gainean dauden bi leihoi dituen eskailera bat igota iristen da. Solairu honetan, moldura fin batez koroatuta dauden leihoak ikusten dira. Bigarren pisuan berriz, balkoiak dira nagusi. Asko, triangelu-formako frontoi batez errematatuak daude. Arbelezko teilatuan, txapitula batzuk irekitzen dira. Eraikuntzaren inguruan, lorategiaren zati bat ikusten da. Jauregi honetan, Alfonso XIII eta Maria Cristina erregina hartu zuten ostatu. Frankok ere erabili zuen udaldi etxe bezala, 1940 eta 1975 urteen artean.\nMontxo (Juan Sánchez)\n2091 x 1309 pixels\negilea: Montxo (Juan Sánchez)\nhitzak: Donostia-San Sebastián Gipuzkoa jauregi Aiete arkitektura eraikuntza harri fatxada eskailera dotore lehoi lorategi frontoi arbel txapitula duke Bailen Hayet Francisco Franco Maria Cristina Alfonso XIII erregina ostatu


Bizkaiko Aldundiak amaitutzat eman ditu Avanzada hobetzeko lanak - Deia\nBizkaiko Aldundiak amaitutzat eman ditu Avanzada hobetzeko lanak\ndeia.eus 08.10.2021 | 17:15\nAvanzadako errepideko trafikoa eta segurtasuna hobetzeko lanak amaitu dira, Bizkaiko Foru Aldundiak jakinarazi duenez. Tarte hori hobetu egin da, istripu-tasa handia zelako, eta 2,7 milioi euroko inbertsioa eragin du.\nZirkulazioaren korapiloak ezabatu dira eta irteerak berrantolatu dira, errepide nagusiaren eta Leioako barne zirkulaziora eta merkataritza-guneetara eramaten duen alboko bidearen artean sarrerak eta irteerak errazagoak izan daitezen.\nHorrez gain, bidearen funtzionaltasuna indartu da, Udondoko lotunean biribilgune berria eginez. Biribilguneak hobetu egiten du Leioako barne lotura, eta Avanzadatik eta Avanzadarako sarbideak hobetu ditu udalerri horretako herritarrentzat.\nAldundiak 2,7 milioi euroko inbertsioa egin du lan horietan; lanak otsailaren 11n hasi ziren eta zortzi hilabetean amaitu dira, hau da, hasieran aurreikusitakoa baino hilabete lehenago. Herritarrei eta erabiltzaileei ahalik eta oztopo gutxien egiteko moduan egin dira lanak; izan ere, lehentasuna eman zaio Avanzadaren enbor nagusia eta alboko bidea beti irekita egoteari, eta lan gehienak gauez egin dira, hirigunean zaratak saihesteko.\nHirugarren fasea, 2022an\nAldundiak Avanzada berrantolatzeko lanak hainbat fasetan banatu ditu, eta lan hauek jarduketa orokor horren barruan sartzen dira. Normalean auto-pilaketak egoten diren puntuetan esku hartu du, errepide horretako arintasuna eta bide-segurtasuna hobetzeko asmoz; errepide horrek, hain zuzen, Leioako hiri-bilbea zeharkatzen du eta, bertatik, 100.000 ibilgailu baino gehiago igarotzen dira egunero.\nLehenengo fasea 2002. urtean garatu zen, tunelaren eta Artazako biribilgunearen arteko tartean, Getxon; fase horretan 1,1 milioi euroko inbertsioa egin zen. Aurtengo lanen ostean, 2022. urtean hirugarren fasea hasiko da, errepide komunaren eta Getxorako noranzkoan doan alboko bidearen artean zirkulazio-aldaketak berrantolatzeko, unibertsitaterako lotunearen (p.k.: 10+310) eta tunel aizunaren (p.k.: 11+590) artean dagoen tartean.\nAvanzadako lan horiek, gainera, bat datoz Errontegiko zubiaren beste alternatiba batzuk bilatzeko asmoz Aldundia egiten ari den beste jarduketa batzuekin, behintzat itsasadarraren azpiko tunela eraikita eta abian egon arte (2028. urterako aurreikusita). Jarduketa horietako batzuk dira, hain zuzen ere: gaur egun Kukularrako korapiloan egiten ari den lanak, Plaiabarritik BI-637 errepidera sartzeko lanak, eta Gurutzetako bide-aldagunean egingo dituen lanak.\n35 erakundek bat egin dute Bilboko Adierazpenarekin.


Bermeen erregistroa :: Sammic\nLor ezazu bermearen 6 hilabeteko hedapena ordezko piezetan, erosketaren egiaztagiria eta negozioari buruzko informazioa emanez (onarpenaren menpe). Makinaren erosleak bakarrik bete behar du.\nBesta makina bat ordezkatzen al du?\nBai, Sammic markako makina da Bai, Sammic markakoa ez den makina da Ez\nIgo erosketa agiria PDF edo irudi formatuan\nTaberna/kafetegia Jatetxea Hotela Kolektibitatea Elikadura Besterik\nZuk emandako datuak gure jabetzako eta Sammic SL-rentzat bakarrik erabilgarriak diren fitxategi batean sartuko ditugu, eta pribatutasun zorrotzenarekin gordeko ditugu datu pertsonalen bebeserako eta eskubide digitalen bermerako 3/2018 lege organikoa beteaz. Zure datuetara sartzeko eta berauek zuzentzeko, deuseztatzeko edo ezeztatzeko eskubidea duzu lege honek eta bere garapenek ezartzen dituzen baldintzen arabera ondorengo helbidean: sales@sammic.com\nGarantia makina erosi den egunean hasten da erosketa fakturarekin egiaztatuko delarik, eta ondorenko eskubideak ziurtatzen ditu: 12 hilabeteko garantia edozein akastun aldagai edo osagairentzat. Bidalketa eta itzulera gastuak bezeroak ordaindu beharko ditu.\nMakina instalatu aurretik, berarkin bidalitako instrukzio eskuliburua irakurri. Garantia garaian zarbait gertatu ezkero, ez desmuntatu ezer eta kontsultautu zure baimendutako instalatzailea.\nBaimendu gabeko pertsonen eskuhartzeak, fakturako datuak manipulatzeak edo matrikulako datuak aldatzeak produktu honen garantia bertan behera utziko duge.\nSammic S.L.k ez ditu bere gain hartuko erabiltzaileek egindako instalazio txarraren, emandako erabilera txarraren edo berauen arduragabekeriaren ondorioz sortutako matxurak.\nMakinaren azken erosle bezala, 6 hilabetetako berme gehigarria lor dezakezu linean berme-inprimakia betez.


Bidea > Beste bertuteak > Cap 32\nSinesmen, Itxaropen eta Maitasunegintzak, Jaungoikoaren bizitza biziduten arimen sua zabaltzen duten balbulak dira.\nEskuzabalki egin ezazu dena, Maitasun hutsez, ez saririk ez gaztigurik ez balego bezala. —Baina susta ezazu zure bihotzean zeruaren itxaropen aintzatsua.\nOngi dago seme gisan, saririk gabe, eskuzabalki Jaungoikoari zerbitzatzea… —Baina ez kezkarik izan noizbait saria bururatzen bazaizu.\nHonela dio Jesusek: «eta niregatik etxeak, senideak, aita, ama, emaztea, seme-alabak eta lurrak uzten dituenak, ehun halako jasoko du eta betiko bizia izango ondare».\n—Ea aurkitzen duzun, munduan, hain eskuzabalki ordaintzen duenik!\nJesus… isilik. —«Jesus autem tacebat». —Zergatik hitz egiten duzu zuk, atsegin hartzeko edo bihotza zabaltzeko?\nIsil zaitez. —Bila ezazu ezespenetan poza: merezi baino gutxiago egingo dizkizute beti.\n—Galde al zenezake zuk, agian: «Quid enim mali feci?» —okerrik egin al dut nik?\nZaude ziur Jainko gizon zarela, alai eta isilik badaramazu bidegabekeria.\nErantzun polita gizon agurgarri hark eman ziona jasandako bidegabekeriaz kexatzen zen gazteari:\n«Min ematen dizu? —esaten zion—, ez ezazu, ba, ona izan nahi!…».\nEz inoiz iritzirik eman eskatzen ez badizute, zure iritzi hori egokiena dela pentsatu arren.\nEgia da bekataria izan zela. —Baina\nez iritzi aldaezinik egin hari buruz. —Errukiorra izan zaitez eta ez ahaztu hura Agustin bezalako bat izan daitekeela oraindik, zu hala-holakoa baizik ez zaren bitartean.\nMundu honetako gauza guztiak lurrabesterik ez dira. —Pilatuta jar itzazuzure oinpean, eta zerutik gertuago egongo zara.\nUrre, zilar, bitxiak…, lur, ongarri pilak. —Atseginak, haragizko gozamenak, grinak asetzea… abere, mando, txerri, oilar, zezenaren gisan.\nOhoreak, goraipamenak, tituluak…, haizezko gauzak, harropuzkeriak, gezurrak, hutsa.\nEz itzazu zure maitasunak hemenbehean ipini. —Maitasun berekoiakdira… Maite dituzunak zugandik aldenduko dira, beldurrez eta nazkaz, Jaungoikoak zu bere aurrera deitu eta ordu gutxi barru. —Bestelakoak dira maitasun iraunkorrak.\nJalekeria bizio itsusia da. —Ez al dizu\nbarregura eta nazka pixka bat ematen, jaun errespetagarri horiek hain serioski mahai inguruan eserita ikusteak, errito tankeran, liseri hodia koipez betetzen, hura «helburu» bailitzan?\nEz hitz egin jakiez mahaian; gauza itsusia da hori, desegokia zuretzat. —Gai nobleago bati buruz hitz egin ezazu —arimakoa edo adimenekoa—, eta eginbehar hori goratuko duzu.\nMahaitik hildura txikiren bat egin gabe altxatzen zaren egunean, pagano baten antzera jan duzu.\nGehienetan behar baino gehiago jatenduzu. —Eta hainbestetan gorputz astun eta ondoeza sortzen dizun asetze horrek, naturaz gaindiko ondasunak dastatu ezinean eta adimena baldartuta uzten dizu.\nLurrerako ere, zein bertute egokia den neurritasuna!\nGizon kristau —hala zarela diozu—, irudi bati musu ematen, otoitz bat ahopeka esaten, Jaungoikoaren Elizari erasotzen diotenen aurka oihu egiten…, eta baita Sakramentu Santuak maiz hartzen ikusten zaitut.\nBaina ez zaitut ikusten, ordea, zeure buruari uko egiten, ez hainbeste hizketaldi… mundukoi alde batera uzten (beste izen egokiagorik eman niezaieke ere), ez behekoekin eskuzabal izaten… ezta Kristoren Elizarekin ere!, ez zure anaiaren ahultasun bat jasaten, ez guztien onarengatik zure harrokeria zapaltzen, ez biltzen zaituen zeurekoikeri azala erauzten, ezta… zenbat gauza gehiago!\nIkusten zaitut… —Ez zaitut ikusten… —Eta zuk… gizon kristau zarela diozu? —Kristoren iritzi kaxkarra daukazu benetan!\nZure balioa, zure atsegina, zure gai\ntasuna… alferrik galtzen dira: ongi erabiltzea galarazten dizute. —Gogar itzazu autore espiritual baten hitz hauek: «Ez da galtzen Jaungoikoari eskaintzen zaion intsentsurik. —Gehiago goresten du Jauna zure balioa beheratzeak, alferrik erabiltzeak baino».


Gerran eskola berria txikitu zuten - Ahotsak.eus\nGerran eskola berria txikitu zuten Udala auzoan hasi zituen ikasketak Juanak, eskola txikitxo batean. Gerra hasi aurretxoan bukatu zuten eskola berria eraikitzen, baina gerran suntsitu egin zuten.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARR-046-008 kodeko bideoa nahi duzula aipatzea: ahotsak@ahotsak.eus\nUdala auzoan hasi zituen ikasketak Juanak, eskola txikitxo batean. Gerra hasi aurretxoan bukatu zuten eskola berria eraikitzen, baina gerran suntsitu egin zuten.\n-Eskolan da nun ibilli zinaten, auzuan?\n-Bai, auzuen? Esangotsut eskola kontuek. Gu gaztiek giñenien, gazte-gaztiek giñenien, holako eskolatxo moruko txiki bat euen, txiki bat, leku txiki bat, baiñe teillatuaz ta behintzat eskolatzat botata. Han juntetan giñen eta abariek emoten euen eskolia.\n-Auzoko neska-mutil danak leku baten?\n-Bai. Danak. Gero gerra-denporie etorri zan, baiña gerra denporie baiño lenao eiñ euen eskola barrixa, elegantie Udelan. Oiñ holan eskola de eztakit zer. Bai, Gure Ascen lengo astien be umiekin hantxe egon da egun baten. Eztakit zelan esplikau horren eskoliorren izena, baiñe.\n-Andrea: “Medio Ambiente” da Udalako eskolia, geure mutikuak be joaten dia, esaten jaue “de Medio Ambiente”.\n-Bai, hori dao oiñ. Baiñe hori eskolioi urte pare bat ero aurretik ein zan, eiñ euen eskola barrixe. Bai, Soroak erosi euen eta buuuu! Eskolie zelakue!\n-Hori gerra ostetxuan ala geruao?\n-Gerra denporan ha geldittu zan inpekable, barri-barrixe, elegantie ta haundixe eskolie, bueno! Sukaldetzar bat, eta gero maistriendako edo maistruentzako gure dana habitaziño bat kuarto bañukin, eta gero egongo zien mutillentzako hiru bat dutxa ero bi dutxa ero egongo zien. Eta neskantzako be. Izugarrizko eskolie zan. Gerra denporan jota dana txikittute itxi euen hori eskolioi.\n-Barri-barrixe. Era gerra ostien bastante denporan egon zan ba geldi, ta gero hartu euela diputaziñuak ero aiuntamentuak hartu auela kargu te. Oin lelenguen ein zan antzera dana arreglaute dau. Da gero han eskolan baiñe, hara eskolara orduko nik hamalau urte eukiko nittun, gerra ostien hamalau. Hau gaztetxue dok eta, honek gehixao eingo euen nik paiño. Baiñe han berrogei lagun joan giñen gu Udalatik eskola hartara lelengo.\n-Eta danak gela baten egoten ziñen?\n-Bai, danak gela baten.\n-Zaharrak gaztiei erakusten?\n-Zaharrak gaztiei erakusten be ez, baiñe euki geuen Tolosako alabie zala ta maistra bat kategoria. Ta gerra ostien be hori maistrioi ezkondu bixen bittartien eta umetxuaz Udelara etorri zan. Hantxe egon zan bastante denporan.\n-Berak jarraittu eben maistra?\n-Bai. Eta gero gerra ostien ni denpora askuen enitzen ibilli. Hau, honek pe gehitxuao nik baiño. Eta bestiek gurien ebstiek ez, ene! Bestiek gu baiño zarrauek gure aldien gogorrak ikusitte. Kriau joanda Bergaako basarrin batzutara ta bi anai. Beste bi anaiek egon zien fabrikan ELMAn, eta gero hareik pe etorri zienien ba bata ELMAra eta bestie Zerrajerara.\nMojetan dena erdaraz\nUmetan eskola batetik bestera; irakasleak\nEskola (maistrarekin ikasitakoa)\nEskolara hasi orduko irakurtzen zekien


Bi hitzaldi eta batzar nagusia, erretiratuen eskutik - Aramaio - Goiena.eus\nBi hitzaldi eta batzar nagusia, erretiratuen eskutik\nUbane Madera 2005-09-07 20:33\nDatorren astean ospatuko dute Alaiak Erretiratu eta Pentsiodunen Elkarteak urteroko Aste Kulturala. Martitzenean hasi eta eguenera arteko ekitaldiak izango dira. Tartean, martitzenean, ariketa fisikoaren gaineko hitzaldia antolatu dute, herritar guztiendako.\nJose Antonio Apraiz medikua ekarriko dute Aramaiora, martitzeneko hitzaldirako. Kirol arloan urte luzez jardun izan du lanean Apraizek, Gasteizen. Eta kirolak eta osasunak duten harremanaren garrantzia kontuan Alaiak elkartekoek ahalegin berezia egin dute Apraiz medikua Aramaiora ekartzeko. Ariketa fisikoa eta gorputz osasuna gaia landuko du Apraizek. Eta Alaiak elkarteak interesa duten herritar guztiak gonbidatu ditu hitzaldira. 17:00etan izango da, kultura etxean.\nHurrengo egunean, berriz, beste hitzaldi bat izango da. Kasu horretan, Arabako parke naturalak da haren izenburua. Besteak beste, Urkiolako eta Gorbeako parke naturalen gainean berba egingo du Diputazioko kide Patxi Sanchezek. Berbaldi hori ere 17:00etan izango da, kultura etxean.\nEta Aste Kulturalarekin amaitzeko, eguenean, hilak 15, batzar nagusia egingo dute Alaiak elkartekoek. 16:30ean da lehen deia; 17:00etan, bigarrena. Besteak beste, honako gaiak landuko dituzte: diruzaintzaren txostena, urteko txostena, kuotaren eguneratzea, 2005-2006 ikasturterako egitasmoak eta batzarraren berritzea. Batzarraren ostean, luntxa izango dute, 18:00ak inguruan.\nHorrez guztiaz gainera, irailaren 23rako Iruñara txangoa antolatu dutela ere jakinarazi digu erretiratu eta pentsiodunen elkarteak. Besteak beste, Oteiza museoa ikustera joango dira. Horrez gainera, txikiteoa eta bazkaria ere izango dituzte. Txangora joan nahi duenak irailaren 16a baino lehen 25 euro sartu beharko ditu Euskadiko Kutxan.


Mehatxatuak - Flora eta fauna\nGipuzkoako landare mehatxatuak\nMundu mailan 8.000 landare espezie baskular daude desagertzeko arriskuan. Gipuzkoan 81 daude Mehatxatutako Espezieen Euskal Katalogoan jasotzen direnak eta azken urteotan egindako ikerketek gutxienez beste 10 espezie babestea aholkatzen dute.\nKasu gehienetan, egoera konkretuetan bizitzera egokitutako landareak dira eta gutxi dago gure Lurraldean. Estuarioetako ekosistemak, esate baterako, kostaldeko padura eta hareatzak, edo barnealdeko hezeguneak horren adibide egokiak dira. Gainera, mendikate garaienak, Aizkorri edo Aralar kasu, populazio oso txikia duten eta, zenbaitetan, mehatxupean dauden espezie endemiko askoren aterpe dira.\nOso populatua dagoen lurralde batean, Gipuzkoan, egoera horren arrazoi nagusia gizakiaren jarduna da, habitat naturalak hondatzea ekartzen duena eta, horrenbestez, baso espezieen populazioa murriztu egiten dira, desagertzeraino iritsi daitezkeelarik.\nHaranaren sakoneran garraioko azpiegitura handiak biderkatu, urbanizazioak hedatu eta industrialdeak finkatzearen nahiz aisia eta atsedenerako erabilera eta instalazioak ezartzearen ondorioz, partzelazioa gertatu eta habitat naturalak kaltetu egiten dira, eta horiek dira espezieak urritzearen lehen arrazoia, baso espezieak desagertzeraino, besteak beste, Astragalus bayonnensis, Otanthus maritimus eta Zostera marina espezieekin Gipuzkoan gertatu bezala.\nBestalde, bere kokapen geografikoaren eta lurraldearen ezaugarri den klima onaren ondorioz, lurraldea espezie exotiko askoren inbasiopean dago bereziki, gaur egun, oso habitat adierazgarriak inbaditu dituztenak, esate baterako, paduretan (Baccharis halimifolia), ibaiertzetan (Fallopia japonica) edo larreetan (Paspalum dilatatum).\nFenomeno horiek larriagotu egin litezke bizi dugun klima-aldaketaren ondorioz, gure floran eragin berezia izan dezakeena.\nEspezie horiek babestu eta horien galera ekiditeko, Gipuzkoako Foru Aldundiko Landa Ingurunearen Garapeneko Departamentuak programa hau garatzen du, bi esku-hartze motarekin, ‘in situ’ eta ‘ex situ’ kontserbaziorako, hurrenez hurren.\nLandareak beren habitatean babestu edo kontserbatzea “in situ”\nHitz lauz, ingurune naturalean beren biziraupena ahalbidetzen duten baldintzak mantentzea da helburua.\nHorretarako, mehatxupean dauden espezieak zer-nola banatuta dauden, beren populazioen kontserbazio-egoera, horien arrarotasuna azal dezaketen arrazoiak eta bizirauten duten populazioen gaineko mehatxuak ezagutzea derrigorrezkoa da.\nBehin mehatxuak ezarrita, mehatxupeko espezieak berreskuratzeko hartu beharreko neurriak zehaztu ahal izango dira, horien populazioen egungo eta etorkizuneko bideragarritasuna bermatzen saiatuz eta, orokorrean, Lurraldeko flora ondarearen kontserbazioa zainduz.\nEspezieak garatu eta ugaltzeko dituen premiak sakonki ezagutzea da horiek bizi diren lekuetan burutzeko balizko esku-hartzeak zehazteko oinarria.\nLandare horietako gehienak oso baldintza zehatzetan bizitzeko egokituta daude, mikroklimak dituzten habitatetan edo oso lurzoru mota jakinetan: kostaldeko hareatzak, errekastoen ertzak, zohikaztegiak, harkaitzak eta abar, eta giro horietan edozein aldaketak horien desagerpena ekar dezake.\nEspezie horiek bizi diren lekuak babestea, horien biziraupena ahalbidetzen duten baldintzak alda ez daitezen ahalegintzea edo aldaketak izan diren lekuetan ekosistema horiek berreskuratzea beren kontserbaziorako ezinbesteko ekintzak dira.\nMehatxupeko espezieen jarraipena\nMehatxatutako Espezieen Euskal Katalogoan jasotzen den taxon kopuru handia ikusita, bakoitzaren populazioa berrikusi da, premia handiena zutenak zehaztuz irizpide hauen arabera:\nGipuzkoan populazio bakarra edo, gehienera, 2 indibiduo gutxirekin\nDuna eta padurak\nKostaldeko hezeguneak eta muinotarrak\nLarreak eta mendietako hezeguneak\nOndare erantzukizuna: eremu mugatuko endemismoak edo espezieak (Directiva Hábitats)\nBeren biziraupena arriskuan ipini duten esku-hartzeen eraginpean daudenak\nLandareak beren habitatean babestu edo kontserbatzea “ex situ”\nHelburu horretarako 2 tresna ditugu erabilgarri:\n“Gipuzkoako Germoplasma Bankua”, haziak eta landareen zatiak gordetzeko misioa duena, natura desagertuz gero horien kontserbazioa bermatzeko moduko baldintzetan mantentzeko edo, beharrezkoa balitz, populazio naturalak indartzeko.\nIturrarango Lorategi Botanikoa, non mehatxupeko espezieen populazioetatik jasotako landare biziak kontserbatuko baitira.\nNatura ondareari eta biodibertsitateari buruzko legeria\nEuskal Autonomia Erkidegoko flora baskular mehatxatua


Pentsiodunek kalean jarraituko dutela ohartarazi diote etorkizuneko gobernuari\nBizkaiko pentsiodunen mugimenduak elkarretaratze bat antolatu du gaur Bilboko udaletxe aurrean, eta Gasteizen, Plaza Berrian, Arabako pentsiodunak elkartu dira.\nAstelehen honetan antolatutako ekitaldia, Gasteizko Plaza Berrian. Irudia: EFE.\nEuskal pentsiodunek iritzia emateko eskatuko diete alderdi politikoei\nEuskal pentsionistek “ekintzak” eskatzen dizkiete alderdiei\nAstelehenero Euskadin pentsio "duinak" aldarrikatzeko manifestazioak egiten ari diren pentsiodunek hauteskundeetatik aterako den Eusko Jaurlaritzari ohartarazi diote kolektiboak kalean jarraituko duela bere aldarrikapenak entzun eta onartu arte.\nBeste astelehen batez, Bizkaiko pentsiodunen mugimenduaren elkarretaratze bat izan da Bilboko udaletxearen inguruetan, baina aurreko mobilizazioetan baino parte-hartze apalagoarekin.\nCOVID-19a hartzeko "beldurra", udako oporrak eta eskolak amaitutakoan gurasoek lan egiten duten bitartean bilobak zaindu beharra dira, antolatzaileen esanetan, parte-hartzearen beherakada azaltzeko arrazoiak.\nAndrea Uña Bizkaiko mugimenduko ordezkariak adierazi duenez, pentsiodunek kalean jarraitzeko asmoa dute, gobernuan edozein dagoela ere pentsioak babestea eskatzeko. "Hori izango da beti gure leloa", gaineratu du.\nBi urte eta erdiko mobilizazioen ostean, beste hauteskunde batzuk egin ostean, kolektiboak "mundu osora" eraman ditu bere aldarrikapenak, eskari horiek "Eusko Legebiltzarrean zein Madrilen" betetzea nahi dutelako.\nBizkaiko pentsiodunen mugimenduak atseden txiki bat hartzeko asmoa du abuztuan egingo dituzten mobilizazioetan. "Ziurrenik astelehenero ez gara etorriko", esan du, baina irailaren 7an itzuliko gara, aurreratu du Uñak.\nUztailaren amaierara arte eutsiko diete protestei, eta COVID-19ak bertan behera utzi dituen Bilboko jaiak ospatuko ziren astean ekitaldiren bat egingo dute.\nBestalde, Arabako pentsiodunen mugimenduak uda amaitu arte, azken mobilizazioa egin du astelehen honetan, eta konfinamenduaren osteko garai honetan protestetan parte hartu duten pertsonen kopurua baloratu du; borrokari eutsiko diote, nahiz eta kolektibo hori "beldur" izan balizko agerraldien aurrean.\nJesus Maria Soubies Arabako pentsiodunen bozeramailearen hitzetan, astelehenero "5.000 pertsona inguru" kalera ateratzea lortu dute Euskadi osoan, nahiz eta COVID-19a dela eta arrisku handiena dutenak adinekoak izan.\nPandemia izan baino lehen Euskal Herriko protestetan astelehenero biltzen ziren "15.000 pertsonetatik" urrun daude egungo kopuruak, baina positibotzat jo dute, koronabirusak utzi duen "egoera zaila" kontuan hartuta.\nElkarretaratzeetan bildu direnak pentsioen balioa "legez" handitzea eskatu dute berriro ere, sistema "duina eta eraginkorra" lortzeko, 2011 eta 2013. urteetako pentsioen erreformen "puntu atzerakoiak" indargabetzeko, iraunkortasun faktorea behin betiko kentzeko eta gutxieneko pentsioa 1.080 eurora igotzeko, besteak beste.\nGaurko ekitaldia Gasteizko Plaza Berrian egin dute, "aldarrikapen artean eta jai giroan". Bertan, agiri bat irakurri dute, eta bi abeslariren eta txistulari talde baten musikarekin alaitu dute.\nUdako oporren ostean, mobilizazioa ikasturte honetarako deitutako azkena izan da, eta irailaren 21ean bilduko dira berriro elkarretaratzeak egiten jarraitzeko, osasun egoerak hobera egingo duen itxaropenarekin.


AGENDA21 BEURKO BHI: EUSKADIKO CONFINT 2018\nEUSKADIKO CONFINT 2018\nMaiatzaren 9an Busturian dagoen Urdaibai Ekoetxean aurtengo IRAESeko Euskal Confint ospatu zen. Hara joateko, institutuko lau ordezkariek lana ondo eginda eraman zuten Institutuko Confintean ateratako ondorioak eta proposamenak.\nEkimenaren ildoa "Klima aldaketa" izan zenez, hausnarketarako materialak eramateaz gain ikastetxe baikoitzak animali polar bat ere eraman behar izan zuen.\nEkoliderrek harrera eman ondoren Uxua Lopezek hitza hartu zuen Homeward Boun: Moher Nature needs her Daughters ekimenaren aurkezpena egiteko. Uxua otsailaren 15ean Antartidara joan zen beste 69 neska zientzialariekin. Bidaian, klima aldaketaren eragina hego poloan aztertu dute eta bide batez gogoeta egin dute emakumeen paperaz gizarteak dituen erronkei aurre egiteko, emakumeek zer ardura daukaten ekonomia eta gizarte bidezko jasangarri, eta bizitzeko atseginago egiteko.\nHara joan ziren irakasleek formakuntza jaso zuten Uxuaren eta Ihobeko arduradun baten eskutik. Uxuak beraren esperientzia klima aldaketa eta emakumearen papera elkartzean azaldu zuen eta honi buruz hausnarketa egin zen.\nIhobe erakundeko teknikariak, Energia geotermikoa Ekoetxean gaiari buruzko hitzaldia eman zuen. Jarraian Ekoetxearen instalazioetatik bisitaldi bat egin zen.\nBitartean, ikasleek ikastetxeen esperientzien trukaketa prozesuan parte hartu zuten tailer desberdinetan parte hartuz.\nArratsaldean osoko bilkura(plenarioa) burutu zen ondoko atalekin:\n-Antarticako estazioen mapa\nAitor Zuluetak, Natura Ondare eta Klima Aldaketa zuzendariak, agurra eman zuen.\nOrdurako gure ikasleak pozik zeuden egindako lana oso emankorra izan zelako.\nAlde egin baino lehenago Flashmob bat dantzatu zuten partaideek.\nGogoratzeko momentuak eta eguna jasangarria izateko falta zen lan bakarra oparitutako artea landatzea. Lan hori alde egingo duten 2.batxilergokoek burutuko dute.\nEgunak aurrera joan ahala IRAESeko blogean bideoak, partehartzeak, dantza eta abarrak ikusgai egongo dira. Hona hemen blogaren linka:\nPublicado por AG21BEURKO en 11:20\nEUSKADIKO CONFINT 2018: Aurrerapausoak


Proiektua: Anoeta estadioaren birmoldaketa eta handipena - Katea\nAnoeta estadioaren birmoldaketa eta handipena\nObrako asistentzia teknikoa egitura arduradun bezala.\nAnoeta estadioaren birmoldaketan zelaia eta harmailak bereizten zituen atletismo pista kentzea, zelaiaren kota jaitsiz eta tribuna nagusiak handituz, planteatzen da.\nFondoak guztiz eritzen dira joko zelaira hurbildu eta handitzeko.\nHarmaila berrientzako estalki berria osatzen da dimentsio handiko eta haien artean gurutzatzen diren lau zertzen gainean.\nETFE itxitura berri bat sortzen da, sare espazialeko egitura baten gainean, estadioaren osotasun itxura berria ematen diona.\nAnoeta Kiroldegia S.A.\nLKS Ingeniería S.Coop. + Izaskun Larzabal Ezketa S.L.P.\nLKS Ingeniería S.Coop\nEstalkiak igarotze gunetan Zorrotzako polikiroldegian\nEnparantza Berria 1-en etxebizitza eraikinaren birgaitzea


FANT jaialdia 25. edizinoa ospatzen hasi da - bizkaie.biz\nBizkaie! 2019-01-24 08:49 Zinemea\nAurrestreinaldiak, zinema klasikoa, berbaldiak... antolatu ditue hurrengo asteetan.\nEdizino berezia izango da aurtengoa FANT, Bilboko Bildurrezko eta Fantasiazko Nazinoarteko Zinema Jaialdiarentzat. Izan be, 25. aldiz egingo dabe, maiatzaren 2tik 11ra. Hori ospatzeko, gaur, eguena, hasita, askotariko programazinoa antolatu dabe Bilboko hainbat lekutan, jaialdiaren edizino biribila herritarrakaz konpartiduteko.\nGaur, urtarrilak 24, Felix J. Palma idazle ezagunagaz berba egiteko aukerea egongo da Bidebarrieta Kulturgunean, 19:30ean. Trilogía Victoriana sailaren egileak El abrazo del monstruo nobela barria aurkeztuko deutso publikoari, dobako ekitaldi horretan.\nOspakizun giroko aurrerapen honetan, ganera, zinemeagaz lotutako ziklo ugari egongo dira. Batetik, hilean behin, aurrestreinaldiak egingo ditue Golem Alhondiga zinema-aretoetan. Lehenengoa, urtarrilaren 31n: Anouk Whissell, François Simard eta Yoann eta Karl Whissell-en Verano del 84 film kanadarra, Goonie pertsonaiei egindako omenaldi garaikidea. Zezeilaren 21ean Karyn Kusama estadubatuarraren Destroyer emongo dabe eta, martiaren 7an, Koldo Serrak zuzendutako 70 Binladens.\nBilbaoArte, bestetik, zinema klasikoaren egoitzea izango da, FANT 25-egaz alkarlanean. Martiaren 28an hasita, zinema fantastikoaren historian lekua egin daben sei film emongo ditue. Bilboko Udalak Uribarri auzoan antolatutako Istorio Biziak zikloagaz bat eginaz, han be proiekzinoak egongo dira. Besteak beste, Paul Urkijoren Errementari ikusi ahal izango da.\nZinegoak jaialdiak eta Loraldia Festibalak be bat egingo dabe FANTen edizino bereziagaz, eta proiekzinoak eskainiko ditue martxan dagozan bitartean. Literatureari jagokonez, Bizkaiko Foru Liburutegiak berbaldiak eta tailerrak antolatu ditu. 25. edizinoaren aurreko ospakizunok Arrigorriagara eta Barakaldora be helduko dira: Aurreko edizinoetan emon dituen film batzuk aukeratu eta proiektauko ditue herriotan.\nKartela eta spot-a\nHurrengo asteetako aurreprogramazino bereziak zinemaz beteko dau Bilbo, baina maiatzaren 2tik 11ra egingo dan jaialdia be ez dago horren urrun. Hortaz, antolatzaileak hasi dira zehaztasun batzuk publiko egiten. Batetik, kartela aurkeztu dabe: Pailazo bat agiri da, kandeladun pastela aurrean daukala. Bestetik, Aitzol Saratxagak zuzenduta, spot-a plazaratu dabe. Ikusi hemen.


Tuam - Wikipedia, entziklopedia askea.\nTuam (irlanderaz Tuaim), Irlandako mendebaldeko Connacht probintziako Galwayko konderrian kokatzen den udalerria da, konderriko bigarrena populazioz. Galway hiriaren iparraldean dago.\nTuam Brontze Arotik jadanik populatua egon zen. Badirudi Tuam izena latinezko "tumulus" (tumulua) hitzetik datorrela.\nHerria bera ere aintzinakoa da, VI mende ingurukoa hain zuzen ere. 1049an Aedh O'Connor-ek Connachteko Amalgaid ua Flaithbertaigh erregea garaitu eta Connacht guztia O'Connor familiaren esku gelditu zen hurrengo mendeetan. Tuamen garai onena 1111ean iritsi zen, O'Connortarra zen Tairrdelbach Ua Conchobair Irlanda guztiko errege bihurtzean. Gobernua Tuamen ezarri zen eta artzapezpikutza ere lortu zuen. 1184ean ordea katedrala suntsitua izan zen eta Rory O'Connor artzapezpikuak Tuam uztea erabaki zuenean herriaren gainbehera hasi zen.\nTuam beti izan da merkatal herria eta 1252an jadanik feria handia ospatzen zela badakigu.\n1613an Jakue I.ak hiri eskubideak eman zizkion eta honi esker Irlandako parlamentura bi ordezkari bidali ahal izan zituen.\nTuameko gurutze garaia\nTuameko katedrala: XIX mendekoa\nJarlath eliza: XIII mendeko elizaren aztarnak\nTuameko gurutze garaia: 1152an egina, Tuameko lehenengo artzapezpikuaren omenezkoa.\nTuam udalerriko gida (Ingelesez)\nTuam udalerriari buruzko orrialdea (Ingelesez)\nTuam Golf Elkartea (Ingelesez)\nTuamgo elizbarrutia (Ingelesez)\nTuamgo parrokia (Ingelesez)


Bizkaibuseko langileen greba suspenditu da - Nafarberri\nHome Mendebaldeko Nafarroa Bizkaibuseko langileen greba suspenditu da\nBizkaibuseko langileen greba suspenditu da\nUnknown ordua: 18:25 Mendebaldeko Nafarroa,\nEMB enpresaren langile gehienek bozketa orokor batean erabaki dute enpresaren azken proposamena onartzea eta haien hitzarmen kolektiboa berritzea. EMB enpresako langileak Bizkaibus enpresan lan egiten dute, ezkerraldeko eta meatzaldeko linietan, zonalde hauetako herritarrak (autobusa hartzen dutenak bereziki) izan dira kaltetuenak greba honengatik baina urtarrilaren 8tik aurrera lasai daude, greba suspenditu baita.\nEnpresaren azken proposamenari baiezkoa ematea proposatu zuten CCOO eta UGTko kideek eta egindako bozketan baiezkoak irabazi du. EMB enpresako 190 kidek baiezkoa eman dute eta 130k ezezkoa baina hala ere, baiezkoak kideen %59ko laguntza izan du.\nEHUko ikasleak izan dira kaltetuenak greba honengatik, izugarrizko ilarak egon baitira autobus geltokietan astelehen eta ostegunetan azken bi hilabetetan. Euskal Herriko Unibertsitatean azterketak direla eta egun guztietan greba egitea proposatu zuten EMBko langileek baina azkenean akordio batera iritsi direlako ez da grebarik egongo. Unibertsitateko ikasleek ez dute arazorik izango Leioara joateko.


BM: Lilura zaitez sagar-unibertso batez\nLilura zaitez sagar-unibertso batez\nElikagai osasungarrien podiumean frutaren bat jarri behar badugu, sagarra jarriko dugu, ondo merezita du eta: naturala da, freskoa, elikagarria eta goxo-goxoa; barietate mordoa du sagarrak (5.000 baino gehiago, nahiz eta ehun bat bakarrik merkaturatzen diren), eta gustu guztietara egokitzen dira.\nSagarrak duen sinbologiaz harago –Adan eta Evaren galbidea izan zen; konponduezinaren fruitua greziar mitologian; grabitazio unibertsalaren legerako inspirazioa; baita goi-mailako teknologiarekin lotutako logotipoa ere–, egia esan, gaur egun, fruta nagusia izaten jarraitzen du.\nAre gehiago, esan dezakegu fruta pomazeo hau munduko ezagunenetakoa da (edo ez al da bururatzen zaizun lehendabizikoa, norbaitek fruta bat aipatzeko eskatzen dizunean?), baita gehien ekoizten eta kontsumitzen direnetako bat ere. Hain zuzen ere, sagarrondoa da mundu mailan hedatuenetako bat, eta urtean 90 bat milioi tona merkaturatzen da.\nGainera, ezin konta ahala aukera eskaintzen du sukaldean, osagai nagusi zein lagungarri gisa. Eta, zer esanik ez dituen ezaugarriei dagokienean… Esaera zahar batek “sagar bat bezain sano” dio, zerbaitegatik izango da! J\nBadago zuretzako sagar bat: aurki ezazu!\nHandiak, txikiak, gorriak, berdeak, arreak, gozoak, garratzak... BM Supermerkatuetan 19 sagar mota ezberdin ditugu, beraz, ez duzu aitzakiarik gustukoen duzuna ez aurkitzeko: Kanzi, Errege-sagarra, Pink Lady, Royal Gala, Chanteclerc, Ariane, Errege-sagar arrea, Errege-sagar berdea, Russetting, Golden 80, Gorria, Fuji Selecta, Granny Smith Selecta, Golden Supra, Golden ekologikoa, Gala, Golden eta baserriko Royal Gala.\nSelecta gure zigilua dutenak dira onenak; bertako eta sasoiko produktu freskoak dira, kalitateari dagozkion maila goreneko estandarren arabera aukeratzen dira eta, batez ere, duten bikaintasun-maila eta kontsumorako unerik onena kontuan izanda.\nHauexek dira barietate ezagunenetako batzuk:\nGolden (azarotik martxora): Urtsuak, aromatikoak eta garratz samarrak izateagatik nabarmentzen dira. Hori berdexka eta urre-koloreko horia arteko kolorea izaten dute sagarrok, nahiz eta mendialdekoak baldin badira, ukitu gorrixka ere izaten duten. Gordinik, egosita edo labean erreta kontsumi daitezke, eta ezin hobeak dira azken-burukoak prestatzeko (proba itzazu sagar-tarta zoragarri batean!), bai eta mazedoniak, koktelak eta konpotak egiteko ere.\nRoyal Gala Selecta (abuztutik abendura): Aromatikoa, urtsua eta kurruskaria da sagar mota hau. Hori berdexka kolorea du, arrakala gorrixkekin. Gordinik edo labean erreta jan daiteke. Bitxikeria: Ba al zenekien Isabel II.a erreginaren ohorez duela izen hori? Zeelanda Berrira egin zuen bidaia batean (Zeelanda Berrian sortu zen Royal Gala barietatea 1939an), sagar mota hori dastatu zuen erreginak, eta asko gustatu zitzaion. Horregatik eman zioten horren izen “erreala”.\nErrege-sagarra (irailetik urtarrilera): Zapore gazi-gozo bizia, eta tantodun azal berdexka edo horia du. Dagoenetan jan daiteke, gordinik, baina etekin handiagoa aterako diogu osorik erreta (trukua: Egin ezazu proba hau: bota iezaiezu kanela pixka bat… zoragarri geratuko zaizkizu!). Kontuan izan beharreko datua: luzaroan irauten dute bildu ondoren eta, denbora igaro ahala, azala zimurtu egiten zaie eta zaporea kontzentratu eta biziagotu egiten da.\nGorria (irailetik urtarrilera): Sagar berdeek baino azukre gehiago dute, baina kaloria gutxiago. Zapore oso gozoa dute, eta duten urtsutasunagatik nabarmentzen dira. Barietatearen arabera (Early Red One, Red Delicious, Red Chief...), kolore ezberdina dute: gorri iluna, gorri biziagoa edo distiratsua. Sagar gehienak bezala, gordinik jan daitezke, baina azken-burukotarako ere, konpotak egiteko edo entsaladatarako ere erabil daitezke.\nEgunean sagar bat janda: agur, mediku jauna!\nAdituak bat datoz fruta honen inguruan: sagarra jatea oso onuragarria da osasunerako.Hain zuzen ere, esaera zaharrak dio egunean sagar bat jateak medikuarengandik urruti mantentzeko aukera ematen digula (“An apple a day keeps the doctor away”).Hauexek dira ezaugarririk nabarmenenak:\nAntioxidatzailea (katekina, kuerzetina).\nSistema kardio-baskularra babesten du.\nDigestio-aparaturako osasungarria (pektina).\nEzin hobea argaltzeko dietetarako (asetasun-sentsazioa, kaloria gutxi eta diuretikoa).\nKolesterola murrizten du.\nIndize gluzemikoa erregulatzen du.


Aurkezpena eta historia laburra\nGarai haietan, Zumaian aspalditik zegoen kezka zen herriko ikasleak kanpora joan behar izatea (Donostia, Zarautz, Azpeitia, Azkoitia, Elgoibar eta abar) Ikasketa Ertainak gauzatzera. Udalak kezka hau jaso eta irtenbidea eman nahian hainbat ahalegin egin zituen Irakaskuntza Ertainetako Institutu Publiko bat herrian eduki arte. 1983/84 ikasturtean martxan jarri zen LHko Institutu moduan, 5 irakasle eta 57 ikaslerekin.\n* Zumaian bertan irakaskuntza publiko zabalena izatea: umeak jaio berritatik adinez nagusi izan arte bertan ikasi ahal izateko.\n* Zumaian ikasketa ertainen eskaintza zabalena izatea, bai Unibertsitaterako bidean bai Lanbide Heziketarako bidean.\n1984/85 ikasturtean, Irakaskuntza Ertainen Erreformaren (IEE/REM) bidea hartu zuen; era horretan, ezin hobeto batu ziren Unibertsitatera nahiz Lanbide Heziketara bideraturiko Batxilergoak. Pausoka, erreforma honetan sarturik, 1987/88 ikasturtean IEEko Bigarren Zikloa indarrean jarri zen (Industri Batxilergo Teknikoa eta Administraritza eta gestio Batxilergoa), biak A eta D ereduan, betiere bertan D eredurako behar ziren materialak euskaraz sortu edota euskarara egokituz.\nIEEko bi ziklo horiek finkatu ondoren, 1989/1990 ikasturtean Enpresen Administraritza III. Mailako Lanbide Modulu esperimentala jarri zen martxan. Bestalde 1990/91 ikasturtean jarri zen abian ZIG gela, balorazio positiboaz.\nIEEk eskaintzen zuen bidearen eremu guztia Zumaiara egokitzeko, 1993/94 ikasturtean, esperimentalki abiarazi zen Sistema Automatiko eta Programagarriak izeneko III. Mailako Modulua. 1993/94 ikasturtean, HSAOL Batxilergoen esperimentazioan parte hartzea erabaki zen.\n1994/95 ikasturtean, Ikastetxean HSAOL batxilergoen 1. maila martxan jarri zen (Giza eta Gizarte Batxilergoa, Batxilergo Teknologikoa eta Batxilergo Zientifikoa). 1995/96 ikasturtean batxilergoen bidea osatu zen 2. maila jarrita. Une hartan Heziketa Ziklo berrietan sartzea planteatu zen, eta 1996/97 ikasturtean, Administraritza eta Finantza Goi Mailako Zikloa jarri zen martxan. 1996/1997 ikasturte horretan, DBH ezarri zen, 180 ikasle eta 13 irakasle berrirekin. Aldi berean, IEEko 1. mailan aniztasun talde bat sortu zen.


Zumarragako Ospitalea - Wikipedia, entziklopedia askea.\nZumarragako Ospitalea Gipuzkoako eskualde-erietxea da, Urola Garaia, Urola Erdia eta Goierriko biztanleak artatzen dituena.\nZumarragako herrian dago kokatuta. Jose Antonio Agote traumatologo ospetuak izan zen ospitale hau sortzeko sustatzaile handienetako bat.\n1984an inauguratu zuten.\n↑ (Gaztelaniaz) Jaca Arrizabalaga, Iñigo. (2014). «Al Colegio de Médicos de Gipuzkoa» naiz: cartaseskutitzak (Noiz kontsultatua: 2018-10-26).\n(Gaztelaniaz) Zumarragako Ospitalearen webgunea\nOrriaren azken aldaketa: 24 ekaina 2021, 11:07.


'The e-tron room': abentura eta teknologia batuz - Debagoiena - Goiena.eus\nJokin Guridi 2017-10-27 13:32\nE-tron teknologia ezagutzera emateko escape room bat jarri du Bartzelona eta Madrilen Audi auto ekoizle alemaniarrak. Horrela, bere auto elektrikoen teknologia ezagutzera emateaz gain, jolaserako eta interakziorako espazio ibiltari bat jarri du teknologia desberdinak erabiliz.\nIzan ere, ekoizle alemaniarrak azkenaldian modan dauden hainbat elementu hartu eta nahastu ditu bere e-tron teknologia ezagutzera emateko. Laurogeigarren hamarkadako iruditeria futurista hartu, Tron filma esaterako, eta beso robotikoekin, led hari-sareekin eta proiekzioekin nahastu dituzte escape room batean.\nThe e-tron room izeneko escape room honek besteen antzerako funtzionamendua du. Funtsean, hainbat erronkari aurre egin behar zaio norbera harrapatuta dagoen espazio batetik irten ahal izateko. Erronka hauek puzzle logikoak, galderak, ikerlari lanak edo bestelakoak izan daitezke eta norberaren trebetasuna erakutsi behar da erronka hauei aurre egiteko. Azkenean, jolas desberdinei aurre egin ondoren, espaziotik irtetea lortzen da. Kasu honetan, bertan sartzen direnak etorkizuneko teknologiak ikertzen ari den mediku baten bulegoan aurkituko dira eta desagertutako medikua aurkitu beharko dute.\nAudik bere escape room propioa sortzearekin teknologia, jolasa eta publizitatea maisuki lotzea lortu du branding kanpaina oso bat diseinatuz. Webgune bat ere sortu du propio kanpainarako eta bertan izena eman behar da escape room honetan parte hartzea nahi bada. Momentuz, Bartzelonan izan da atzo arte eta azaroan Madrilen izango da bertan parte hartzeko aukera.


Eusko Jaurlaritzak euskarazko hedabideen diru-laguntza deialdia egin du hiru urterako - Debagoiena - Goiena.eus\nEusko Jaurlaritzak euskarazko hedabideen diru-laguntza deialdia egin du hiru urterako\nArantzazu Ezkibel Galdos 2016-07-29 13:58\nEuskarazko hedabideen diru-laguntza deialdia egin du Eusko Jaurlaritzak. Deialdiaren berritasuna da hiru urteko finantzazioa bermatuko duela deialdiak (2016-2018). Hizkuntza Politikarako Sailburuordetzak Hekimenekin eta Tokikomekin "luze eztabaidatu" ditu diru-laguntzen irizpideak, eta horietako "irizpide ugari bere egin ditu".\nHizkuntza Politikarako Sailburuordetzak luzatu du euskarazko hedabideendako diru-laguntza deialdia. Berrikuntza da hedabideen hiru urteko finantzazioa bermatuko dela (2016-2018). Horretarako 14.625.000 euro jarriko ditu HPSk.\nDiru-laguntzen irizpideak zehazterakoan luze eztabaidatu dute Hekimen eta Tokikomekin, eta irizpide horietako batzuk "bere egin" ditu HPSk.\nPaperezko eguneroko eta tokiko hedabideentzako diru-laguntza zehazteko, ondorengo irizpideak izango dituzte:\nHedabidearen irismena: hedabide bakoitzaren esparru geografikoan dauden kontsumitzaile kopuru potentziala eta benetako kontsumitzaile kopuruaren artean dagoen ratioa baloratuko da: 65 puntu.\nHedabidearen hedadura maila: zabalkunderako zailtasuna konpentsatu nahi da, ez baitu ahalegin bera eskatzen udalerria edo eskualdean edo EAE osoan banatzeak: 10 puntu.\nAutofinantzazio maila: pisu berezia eman nahi zaie harpidetza eta publizitatea eskuratzeko ahaleginei. Ondorioz, autofinantzazioari asignaturiko 15 puntuetatik 10 harpidetza eta publizitatearen arabera banatuko dira.\nMaiztasuna: batzuk astekariak dira, besteak egunkariak, beste batzuk hamabostekariak edo hilabetekariak. Maiztasun handiena sarituko da: 5 puntu.\nBikain euskararen kalitate ziurtagiria: gehienez 5 puntu, ziurtagiri mailaren arabera.


Els Joglars-en azken ikuskizuna dakar EITB Kultura saioak\nUn mundo casi perfecto, Esteban eta Jose Miguel Ibarretxeren film luzea, ere erakutsiko dute.\nEls Joglars antzerki konpainiaren azken ikuskizunaren berri dakar EITB Kulturak aste honetan. Taldearen 50. urtemuga ospatzeko sortu dute 2036. Omega-g izeneko muntaia. Bertan, etorkizunera, 2036. urtera, egiten dute jauzi. Aktoreak eurak dira protagonista, 25 urte gehiagorekin antzerkiaz duten ikuspegia azaltzen dute.\nEsteban eta Jose Miguel Ibarretxek ere lan berria duten eskuartean: Un mundo casi perfecto. Komedia, akzioa eta suspenseak bat egiten dute film luze honetan. Ismael protagonista gidoilaria da eta ez du bere bizitzako unerik onena: 20 kilo gizendu da, neska lagunak utzi egin du eta diru arazoak ditu. Javier Ibarretxe ekoizleak emango ditu argibide gehiago.\nMusika nobedadeen artean Souvenir talde nafarraren seigarren diskoa nabarmendu dezakegu: Travelogues. Patricia De La Fuentek eta Jaime Cristobalek osatzen duten bikoteak pop estiloko bederatzi kanta bildu ditu, ingelesez eta frantsesez. Elorrioko Sermonds boskotearekin ere egongo dira, Amaiera hasieran dator izenburuko lehen lan luzea ezagutzeko.\nBestalde, EITB Kulturako lagunak Biarritzera joango dira Theatre Des Chimeres konpainiaren egoitzara. Oncle Vania obra ari dira prestatzen.\nAzken txanpan, Gasteizko Montehermoson sartu-irtena egingo dute. Kultur guneak, Euskal Herriko Unibertsitatearekin batera, sortzaile berrien txokoa zabaldu du. Amaia Gracia, Ines Bermejo eta Irantzu Lekuek euren artelanak dituzte bertan.\nEITB Kultura astelehenetan dago ikusgai ETB-1en 23:15ean, astearteetan ETB-2n 01:10ean eta ostiraletan ETB-3n 22:00etan.\nInformazio gehiago:Eitb: Els Joglars-en azken ikuskizuna dakar EITB Kultura saioak\n428 aldiz ikusita